19:16 03.07.2020 (Янгиланган 19:19 03.07.2020)\nФедерал ҳаво транспорти агентлиги (Росавиация) чет элдан Россияга парвозлар тақиқини августгача узайтирди. Идора телеграммаси кўпроқ техник хусусиятга эга, чунки чет элликларнинг мамлакатга киришни тақиқлаш тўғрисидаги қарор ҳукумат томонидан қабул қилинган.\nФуқаролик авиацияси “Аэропорт” уюшмасининг бош директори Виктор Горбачев таъкидлашича, парвозларни тақиқлаш тўғрисида қарорни Росавиациянинг ўзи мустақил равишда қабул қилмаган.\n“Бу Роавиациянинг мустақил қарори эмас. Бу ерда Роспотребнадзор ҳам бор - бу биринчиси, иккинчиси – мамлакатларнинг ўзлари ҳам ҳали очилмаганлиги. Эртага барча мамлакатлар очилгани ҳақида хабар келиши биланоқ барча самолётлар уча бошлайди”, - деди Горбачев Sputnik эфирда.\nРоссияда электрда ишлайдиган авиация двигатели яратилмоқда\nМутахассиснинг таъкидлашича, Европа мамлакатлари халқаро рейсларнинг тикланишини ҳанузгача аниқлаганлари йўқ.\n"Кимдир очди, кимдир йўқ, қолганлари эса ёпиқку аҳир. Шу жумладан, жанубий-шарқий йўналишлар - Хитой, Вьетнам, Камбоджа. Ҳа, самолётлар учмоқда, қандайдир рейслар бор. Масалан, марказий шаҳарлар ва пойтаҳтларга, аммо у ерга ким учади? Дипломатлар, фуқаролиги бор ёки қўшма фуқаролиги бўлганлар, у ерда қандайдир мулкка эга бўлганлар, аммо у ерга бошқа ҳеч кимни киритмайдилар”, - дея тушунтирди у.\nГорбачевнинг фикрича, парвозлар тикланиши ёз охирига юз беради.\n“Ўйлайманки, парвозлар озми-кўпми, август ойидан кейин бошланади, айтайлик, эҳтимол сентябр ойининг охири - октябрда. Барчаси уларда карантин ҳолатлари қандай кечаётганига боғлиқ бўлади”- деб таҳмин қилади мутахассис.\n“Аэропорт” уюшмаси бош директори, авиация коронавирус пандемияси туфайли оғир кунларни бошидан кечираётганини таъкидлади.\n“Фуқаро авиацияси энг чуқур тубанликда. Бутун соҳа. Самолётлар аэропортларни ҳам, авиакомпаниялардан парвозлар учун пул оладиган Ҳаво ҳаракати бошқарувини ҳам ортидан тортиб кетди. Шу қаторда авиаремонт заводлари тўҳтаган, чунки ҳаракат йўқ. Фуқаролик авиациясида ягона нарса ишламоқда, бу ҳам таълим муассасалари”, - дея қўшимча қилди у.\nГорбачевнинг таъкидлашича, бугунги кунда фуқаролик авиациясининг жаъми ҳажмидан атиги 10 фоизи ишламоқда, қолган 90 фоизи музлатилган ва тўхтатилган.\n18:43 03.07.2020 (Янгиланган 19:06 03.07.2020)\nТОШКЕНТ, 3 июл — Sputnik. Россия президенти Владимир Путин Москвада АҚШ элчихонасида илинган ЛГБТ байроғи юзасидан муносабат билдирди. РИА Новости хабарига асосан.\nГейларга қарши нормалар учун ким бизни уялтирмоқда?\nПрезидент Россия Федерацияси Конституциясига тузатишлар тайёрлаш бўйича ишчи гуруҳи учрашувида Федерация Кенгашининг Ахборот сиёсати бўйича комиссияси раиси Алексей Пушков Москвадаги Америка элчихонасида ЛГБТ байроғи ҳақида айтиб ўтди.\n"Улар у ерда ким ишлаши ҳақида баъзи бир нарсани кўрсатиб кўйишди. Аммо бу қўрқинчлимас. Ахир биз бу ҳақда кўп гапирганмиз, ва бизнинг позициямиз аён", - деди Путин.\nПрезидент Россияда диний ва миллий, шунингдек, жинсий озчиликларнинг ҳуқуқларига нисбатан ҳеч қандай чекловлар бўлмаган, йўқ ва бўлмайди, дея таъкидлади.


Одам савдоси: сотилган тақдирлар » Sangzor.uz - Инновацион ахборот портали\n2019 йил декабрь... воқеалар ривожи шу санадан бошқа томонга ўзгарди. Мақола сўнгида бу мавзуга яна тўхталамиз.\nДунёда одам савдоси билан қандайдир тарзда шуғулланадиган мамлакатлар деярли йўқ - бу глобал муаммо: баъзи давлатлар бошланғич, баъзилари транзит ёки сўнгги манзил сифатида ҳаракат қилишади. Бирлашган Миллатлар Ташкилотининг статистик маълумотларига кўра, одамлар камида 127 мамлакатдан сотувга чиқмоқдалар ва улар 137 давлатга эксплуатация қилинмоқда. Ҳар йили турли хил ҳисоб-китобларга кўра 20-40 миллион киши замонавий қулликнинг қурбонига айланади.\nШу билан бирга, муаммонинг ҳақиқий кўламини баҳолаш жуда ҳам қийин - жиноий фаолият одатда яширин тарзда содир этилади. Шу боисдан, аниқ статистика мавжуд эмас. Халқаро даражада одам савдоси қурбонларининг атиги 0,04 фоизигина аниқланган.\nОдам савдосининг кўп ҳам кўзга ташланмайдиган тури бу тана аъзоларини сотишдир. Улар "товарлар" умумий сонининг 1 фоизидан кўп бўлмаган миқдорини ташкил этади. Ушбу соҳадаги товар айирбошлашни аниқ баҳолашнинг иложи йўқ, аммо мутахассислар бу миқдорни 600 миллиондан 1,2 миллиард долларгача дейишади.\nЖабрланувчилар ҳар қандай ёш, ирқ, жинс ва миллатга мансуб бўлиши мумкин. Одам савдоси билан шуғулланадиганлар "маҳсулот" га қўл уриш учун зўравонлик, манипуляция, пуллик иш ваъда қилиш ёки ҳатто романтик муносабатлардан фойдаланишлари мумкин. Улар одамларнинг энг заиф нуқталарини топишади. Кўпинча қурбон сифатида - маълумотга эга бўлмаган, қашшоқлик даражасига тушиб қолган ёки ишсиз оилаларда ўсган, зўравонликни бошдан кечирганлар танланади. Улар ораисда уйсизлар, уйдан қочиб кетган болалар ёки ногиронлар бўлиши мумкин.\nОдам савдосидан "етказиб берувчилар" йилига тахминан 150 миллиард доллар фойда кўришади. Шулардан 99 таси жинсий эксплуатация қилинганлар ҳисобига тўғри келади. Шунинг учун йилдан йилга одам савдоси рентабеллиги ўсиб бормоқда.\nХалқаро талабларга мувофиқ одам савдоси оғир жиноят ва инсон ҳуқуқларини қўпол равишда бузилиши деб таснифланади - мамлакатлар бунинг учун ўзига хос жазони мустақил равишда белгилайдилар. Одам савдосига қарши курашиш борасида Ўзбекистонда 2008 йилда Қонун қабул қилинган эди. Орадан 12 йил ўтиб қонун талабга жавоб бермай қолди. 2020 йилнинг 17 августида янги таҳрирдаги Ўзбекистон Республикасининг «Одам савдосига қарши курашиш тўғрисида»ги Қонуни қабул қилинди.\nЖиззахда Зарина сингари тақдири синган аёллар сони кўп бўлмаса-да, оиласида ва жамиятда зулм кўрган, ҳақорат ва дашномлар остида яшаб келаётган аёллар бизга мурожаат қилиб туради, - дейди марказ психологи Дилфуза Аҳмедова. – Реабилитация маркази деганда ҳамма ҳар хил нарса тушунади. Лекин бу ерда вақтинча истиқомат қилаётган аёллар учун оилавий муҳит яратилган. Марказда руҳшунос, юрист, оналар ва болалар хоналари фаолият юритиб, у ерга мурожаат қилган аёлларга малакали мутахассислар томонидан зарурий ёрдамлар кўрсатилади. Керак бўлганда аёлларга касб-ҳунар ўргатилиб, уларнинг ижтимоий мослашишлари учун имконият яратилади.\n"Ноқонуний миграция ва одам савдоси хатарлари тўғрисида аҳолини хабардор қилиш, одам савдосининг олдини олиш ва уни тўхтатиш чораларини кўриш, шунингдек, бундай одамларга ёрдам кўрсатиш, уларни ҳимоя қилиш зарур", - дейди “Истиқболли авлод” маркази Жиззах вилоят бўлими раҳбари Назифа Камолова.\nДеярли барчасига: “Йўлкирангни қоплашади, ҳужжатларни ҳам ўзлари ҳал қилишади”, - деб айтилган.\nҲилоланинг ситамларга бой ҳаётига оқибатсизлик сабабчими?\nОдам савдосининг қурбони


Толиб ЁҚУБОВнинг мақолалари – Huquqbon\nOn May 19, 2013 Avgust 7, 2013 By huquqbonIn Толиб ЁҚУБОВнинг мақолалариLeave a comment\nБу – ҳар қандай зулмкор давлат раҳбарининг сиёсий ва диний мухолифат вакиллари, ҳуқуқбонлар, мустақил журналистлар ҳамда мухолиф кайфиятдаги ҳар бир фуқарога нисбатан айтадиган ёки айтмоқчи бўлган гапидир. Баъзи содда одамлар: “Йўғ-э, қандай қилиб бу раҳбар ҳар бир мухолиф одамга бу гапни айтишга вақт топади? У ҳолда у бирорта бошқа иш қилмай, эрталабдан кечгача фақат шу иш билан шуғулланиши керак-ку!” дейиши мумкин. Давлат раҳбари мамлакатда ягона зулмкор одам бўлса эди, тўғри, у фақат шу иш билан овора бўлиб қоларди. Бироқ зулмкор раҳбар ўз атрофига мамлакатдаги ўн (балки юз) минглаб зулмкор одамларни йиғади ва “Ким менинг тинчлигимни бузса, сиз унинг ҳаётини бузишингиз керак!” деб амр қилади ва уларга турли лавозимлар ва имтиёзлар беради. Бу ишни жон-дили билан бажарадиганлар ҳам сон-мингта топилади. “Йўқ, бу ишни мен қила олмайман” деганлар ҳам бўлди. Бундайларнинг ҳаётини биринчилар қаторида буздилар. Буни 90-чи йиллар бошида ўз кўзимиз билан кўрганмиз. Continue reading «ЗУЛМКОРНИНГ ТИЛИДАГИ ВА ДИЛИДАГИ ГАПИ» →\nOn May 10, 2013 By huquqbonIn Толиб ЁҚУБОВнинг мақолалариLeave a comment\nЯқинда Канадада яшаётган, кучга тўлган бир ватандош йигит билан скайпда гаплашдим. Сўҳбат давомида озиқ-овқат ҳақида ҳам фикр алмашдик. Канадада яшаётган ватандошнинг айтишича у яшаётган вилоят гўшт экспорт қилар экан, гўшт шу қадар сероб экан-ки, унинг нархи Ўзбекистондаги нархдан ҳам арзон экан. Бироқ, деди у, гўшт еяётганингизда у гўштми, бошқа нарсами – билмайсиз, маза-матраси йўқ, ҳайвонни табиий озуқа билан эмас, чамаси, уни тез семиртирадиган, гени ўзгартирилган озуқа билан боқилиши туфайли бу жараён гўштнинг таъмига салбий таъсир этган бўлиши мумкин, – деди у. Францияда ҳам ахвол худди шундай эканлигини мен ҳам гапирдим. Масалан, магазин ёки бозордан сотиб олганингиздан икки кун ўтгач, олманинг устида қора доғлар пайдо бўла бошлайди, яъни ирий бошлайди. Барча меваларнинг кўриниши тиллодай, бироқ, канадалик йигит айтганидай, маза-матраси йўқ. Continue reading «Гени ўзгартирилган сиёсий тузум» →


Устоз санъаткор, мумтоз ашулалар ижрочиси Комилжон Отаниёзов яратган улкан ижодий услубни ёшлар орасида кенг тарғиб этиш, унинг бой маданий меросига эхтиром кўрсатиш, баланд пардаларда куйлаган қўшиқларини ижро эта оладиган ёш истеъдод эгаларини аниқлаш, кашф этиш мақсадида Шовот туманидаги буюк хофиз номи билан аталадиган маданият ва истирохат боғнда устоз хотирасига бағишланган республика кўрик - танлови бўлиб ўтди.\nУшбу танловда Комилжон Отаниёзов ашулалари ижроси буйича мамлакатимизнинг барча худудларида голибликни кулга киритиб, танловнинг якуний боск;ичига йулланма олган санъаткорлар иштирок этишди.\nРеспублика курик-танловининг очилиш маросимида вилоят ҳокими П.Бобожонов қатнашди ва сўзга чиқади.\nТадбирда Ўзбекистон Республикаси маданият ва спорт ишлари вазирининг ўринбосари Д.Муллажонов, республика Халқ ижодиёти ва маданий-маърифий ишлар илмий методик маркази директори А.Хайдаров, Халқаро “Олтин мерос” хайрия жамғармаси раиси А.Каримовлар сўзга чиқиб, устоз санъатининг бугунги кундаги қадри ва қиммати хақида гапириб, ҳар бир иштирокчига омад ёр бўлишини тилашди.\nКўрик - танловда иштирок этадиган ҳар бир ижрочининг махоратини бахолаш учун тажрибали санъаткорлар орасидан хакамлар хайъати аъзолари танлаб олинди. Ўзбекистонда хизмат кўрсатган маданият ходими Эркин Мадраҳимов, Ўзбекистон Республикаси халқ артисти Ортиқ Отажонов, Ўзбекистон халқ ҳофизи Фарҳод Давлатов, Ўзбекистонда хизмат кўрсатган артистлар - Рахматжон Қурбонов ва Оғабек Собировлар ҳар бир қатнашчининг ижрочилик услуби, махоратини холис бахолаб боришди.\nУЛУҒ САНЪАТКОРНИНГ УМИР ЙЎЛИ\n1917 йилнинг 20 июлида Шовот туманидаги Бўйрачи қишлоғида дунёга келган К.Отаниёзов Ўзбекистон, Туркманистон ва Қорақалпоғистон халқ артисти деган юксак унвонни олган буюк инсон эди. Устоз нафақат хонанда балки созанда, актёр ва бастакор ҳам бўлган. Санъаткор яратган ва куйга солиб айтган ашулаларнинг ўзи қутлуғ билан эврилишдир. Хар бир ашуласини бадиий етуклик даражасида куйлаган хонанданинг достон йўлларида айтганлари ҳам ғоят сехрли тарзда ижро эталганлиги билан жуда хайратланарли. Хоразм мақом йўлларидан куйлаганида созанданинг ноёб қобилияти ўз овози, ўз сози баробарида намоён бўлган...\nМумтоз халқ ашулаларини, достонларини, Хоразм сувора ва мақомларини ижро этганида устознинг гўзал салобати ва ўзига хос ширали овози янада сайқалланган. У достон қўшиқлари асосида янгича услуб яраттанлиги билан ажралиб туради.\nЮксак ижрочилик махорати билан ўзбек санъатини дунёга ёйган Комилжон Отаниёзовни ер юзининг кўпгина мамлакатларида кутиб олиб олқишлашган. Унинг минглаган мухлислари санъаткорнинг ширали овозига мафтун бўлган. Устозга бағишлаб шеърий қасидалар яратишган. Бетакрор овози, ягона ижро йўли билан хамон кўнгиллар мулкида абадий яшаб келаётган буюк санъаткорнинг номи асрлардан асрларга ўтмоқда...\nСОЗАНДА ОВОЗИНИНГ СИРИ\nШугун оқшом чиққан ойлар ботмоғой,\nШу юртима галган давлат қайтмоғой.\nГалмин- галмин бир галибмнз Хивағо\nТўққиз оқшомгача донглар отмоғой!\nОвозининг ширалилиги, оҳангни меъёрига етказиб айтиши, мусиқа билан кўнгилга кириб келиши устоз санъаткоргагина хос хислатлардан бири эди. У ҳар бир сўзнинг тўлиқ талаффуз қилинишига, маъносига қизиқар, ғализ сўзни ишлатмасликка ҳаракат қиларди. Шунинг учун ҳам санъаткор ижросидаги ашулалар ҳануз юракларни титратиб келаётир.\n-Овозни Оллоҳ инъом этади,-дейди Ўзбекистон халқ артиста Ортиқ Отажонов. -Комилжон аканинг овози ўта ёқимли, жарангдор, файзлилиги билан ажралиб турарди. Устознинг ўзи эса жуда сахий, инсонпарвар, адолатпарвар, зътиқоди бутун инсон эди. Буюк санъаткорнинг шахсиятида хонандалик билан шоирлик ҳамда олимлик ҳам жамулжам бўлганлигини эътироф қилишади кўпгина замондошларимиз. Чунки у киши ўз манфаатидан халқ манфаатини уступ қўярди. Хасадгўйлик, ғаразгўйлик, бахиллик уста шахсиятига бутунлай бегона бўлган туйғулар эди. Шунинг учун ҳам Комилжон аканинг нуроний юз-у кўзларидан нур ёғилиб тургандек туюларди.\nБетакрор овоз соҳиби бўлган Комилжон устоз ижросидаги қўшиқлар бугун ҳам кўнгилларимизни нурафшон этиб турибди. Ширали ва мафтункор овоз руҳни тозалайди. Руҳнинг тозариши эса танани жамики иллатлардан фориғ этади...\nКомилжон Отаниёзов авж пардаларга кўтарган миллий ашулачилик мактабининг ёш ижрочилари кўрик-танловда яна бир бора эл-юртга танилдилар. Уларнинг “нолаларида” устоз оханглари жаранглади. Соз созланди, тор нола этди, қўшиқ куйлагувчининг салоҳият ва қобилияти халқ назаридан ўтди. Ёш “Комилжонларга” халқнинг ўзи баҳо берди, халқнинг ўзи ҳакамлик қилди. Маданият ва истироҳат боғи хонишлардан ларзага келгандек бўлди. Эл йиғилган боғ янада нурафшон тарзда гўзал қиёфада жилоланди. Чунки, саҳнанинг безатилиш услуби хам бетакрор ва жозибали эди. Саҳнада тор кўтариб чиққан қўшиқ куйлагувчиларнинг хар бир харакати, хар бир ижро услуби, ашулани авж пардага кўтариши... хуллас, жамики харакат нигох ва кўзлардан четда қолмади...\nХар бир иштирокчининг санъатига холис бахо берилди. Хуллас, умид билан келган истеъдод эгаларининг санъати ўз ўрнини топди.\nТошкентлик Маъруф Омонов – “Энг ёш ижрочи” номинацияси бўйича, қашқадарёлик Илхом Қўзибоев – “Энг жозибали ижрочи”, самарқандлик Олим Пўлатов эса “Энг кекса ижрочи” номинациялари бўйича ғолиб деб топилдилар.Қорақалпоғистонлик Мурат Иброҳимов, бухоролик Соҳиб Абдуллаев, сирдарёлик Комилжон Собиров, Ойбек Худойберганов, фарғоналик Аброр Исмоилов, андижонлик Мансурбек Аҳмаджонов, сурхондарёлик Акмал Хаитов, хоразмлик Мақсуд Матниёзов, Рашид Оллабергановларнинг хонишларини эл тинглади, улардан эл баҳара олди, эл қувонди. Илло, ёш “Комилжонларнинг” иқтидори юксакдан-да юксак, улуғдан-да улуғ эди. Бетакрор ва ноёб қобилият эгалари юракларни тўлқинлантариб саҳнада хониш этишди. Айнан устоз ижроси йўлидаги қўшиқларни томошабинлар жон қулоғи билан тингладилар.\nРеспубликамизнинг барча вилоятларидан ташриф буюрган меҳмонлар-у санъаткор ижодининг мухлислари юз-у кўзларида шодлик балқиган ҳолда ўрниларидан туриб қарсак чалишди. Чунки, саҳнада айтилаётган қўшиқлар соф санъат намунаси - Комилжон устознинг бетакрор ижро услубида таралаётган ашулалар ади Илло, бу айнан устоз санъатининг мангуга дахлдорлигидан нишонадир, бу - устоз шогирдларининг ижрочилик маҳоратидан денгиздек тўлқинланиш эди..\nҒолиблар Республика халқ ижодиёти ва маданий - маърифий ишлар бўйича илмий-методик марказининг Фаҳрий ёрлиғи ҳамда вилоят маданият ва спорт ишлари бошқармаси, Халқаро “Олтин мерос” хайрия жамғармаси эсдалик совғалари билан тақдирландилар.\n-Танловда қатнашган ҳар бир ижрочининг саҳнада ўзини тутиш маданиятидан тортиб, айтилаётган қўшиқнинг матнидаги эътарофигача назорат қилинди. Чунки, миллий ва мумтоз санъатимизни келажак авлод онгига чуқур сингдириш, иқтидорли ҳаваскор ёшларни қўллаб - қувватлаш, тўғри йўл-йўриқ кўрсатиш ҳамда ўз овоз имкониятларини катта сахналарда намойиш қилишлари учун талабни кучайтириш ҳақида фикрлар айтилди. Кўрик-танловда иштирок этган хар бир санъат ихлосмандининг сазана либослари ва ижро маҳоратларида йўл қўйилган баъзи камчиликларни бартараф этиш борасида устоз санъаткорлар холис фикрларини билдиришди,-дейди Ўзбекистон Республикаси маданият па спорт ишлари вазирининг ўринбосари Д.Муллажонов. - Тадбирда шу нарсага амин бўлдикки, устознинг шогирдлари жуда кўп ва уларнинг ижросида фақат Комилжон Отаниёзовнинг соф тараннумини хис этдик...\nҚЎШИҚНИНГ КЎРИНМАС СЕҲРИ\nБуюк ҳофиз ижодида мақом йўлларидан ташқари лирик қўшиқлар ҳам ўрин олганки, бу ижро услуби ҳам халқимиз томонид севиб кутиб олинган. Айниқса мухлислар сен эшитадиган “Раъно” кўшиғи санъатга ошуфта бўлган айтим йўлларини соғинган юракларни яна энтиқтириб юборди...\nРаъно деган сочи сори,\nСочлари сунбулни тори,\nKўpгaн айтар, “Кимни ёри”\nМан бугун Раънони кўрдим.\nКўрдим, кўрдим, нани кўрдим,\nМан бугун Раънони кўрдим...\nҚўшиқ қўшиққа, соз созга, ашула ашулага уланади. Овозлар навозиш этади, овозлар авж пардага кўтарилади...\nЭй кўнгил, одам хаёл айлаб дема нодоға сўз,\nЧунки ул инсон эмас, топсанг деғил инсонга cўз.\nБилмаган ўз қадрини не билғуси cўз қадрини\nХайфдур доно демак нодону беурфонға cўз...\nСўзлар зоҳир бўлди, сўзлар ботин бўлди, сўзлар кулдирди, йиғлатди, кўнгилларни энтиктирди, тўлқинлатди ва охири юракда иқрорни туйди. Демак, устоз санъатининг урфонлари, инжулари, гавхарлари беҳад, уларни териб яна элга бахшида этмоқ саодати қўлларига сехрли ва илоҳий торни иҳлос ва меҳр билан ушлаганларгагина ато этар!\n-Комилжон ака хақиқий мураббий ва меҳрибон, керак пайтида қаттиққўл устоз эдилар,-дейди таниқли санъаткор Раҳматжон Қурбонов. -Устознинг қанотлари остада жуда кўплаган шогирдлар камолга етдилар. Устоз саҳнага чиққанларида томошабинларни шу қадар ўзларига жалб қилиб олардиларки, томошабин ўзини куйлар узра парвоз қилаётгандек ҳис этарди. Устознинг салгина бекор қолганида шеър машқига тушганларини Имсиной бибимиз хамиша эътироф қилардилар.Устоз шеърлари маъноли, мусиқий, жарангдор чиқарди.\nКўрик-танлов иштирокчиларининг ижро услубида устоз санъатига бўлган меҳр балқиди, муҳаббат намоён бўлди. Хаттоки, талаффузнинг софлиги аён бўлди, устоз айтимидаги ижролар янада мароқли ва мусаффо тарзда жаранглади...\nЯКУНИЙ ДАҚИҚАЛАР ҲАЯЖОНИ\nТадбирнинг самарқандлик иштирокчиси Далер Саидов, Тошкент шаҳри иштирокчиси Ферузбек Норматов фаҳрли учинчи, Набижон Худойберганов, Шарофжон Матжонов (Хоразм вилояти иштирокчилари), Шерзод Аслонов (Навоий вилоятидан) иккинчи ўринни қўлга киритганлиги учун ҳамкор ташкилотларнинг III ҳамда II даражали дипломи ҳамда эсдалик совғалари билан тақдирландилар.\nНиҳоят, купларнинг диққатини жалб этган якуний хулоса, фаҳрли биринчи ўрин эгаси кимлиги томошабинларни қизиқтирар, кўзлар ва нигохлар, эътибор ҳакамлар ҳайъати аъзоларининг сўзларига қаратилган эди.\n-Ўзбекистон халқ артисти Комилжон Отаниёзов хотирасига бағишланган Республика кўрик-танловида фаҳрли биринчи ўринни қўлга киритганликлари учун тадбирнинг Хоразм вилояти иштирокчилари - Анвар Бекжонов ва Акмал Қурбонов - Ўзбекистон Республикаси Маданият ва спорт ишлари вазирлиги, Республика халқ ижодиёти ва маданий - маърифий ишлари илмий - методик марказининг 1-даражали дипломи ҳамда эсдалик совғаларини олишга мушарраф бўлишди! Жимжитликни тараннум учун янграган қарсакларгина бузди, холос. Ижрочиларнинг ижодига берилган халқнинг ва холис ҳакамларнинг хулосалари адолатли ва хаққоний бўлди!\nКурик-танловни юқори савияда ташкил этиш ва ўтказишда яқиндан ёрдам берганлиги учун Хоразм вилояти маданият ва спорт ишлари бошқармаси бошлиғи Ш.Мадаминов Республика халқ ижодиёти ва маданий- маърифий ишлар илмий-методик марказининг Фахрий ёрлиғи билан тақдирланди.\nТадбир тугаганидан кейин устоз санъаткорлар хамда танлов ғолиблари ижросида К.Отаниёзов номидаги маданият ва истироҳат боғига йиғилган меҳмонлар ва томошабинлар эътиборига гала концерт ҳавола этилди. Мазкур жараёнда халқ севган санъаткорлар - Ўзбекистон халқ артистлари - Ортиқ Отажонов, ака -ука Рофуржон ва Руломжон Эшжоновлар, Ўзбекистонда хизмат кўрсатган артистлар - Рахматжон Қурбонов, Оғабек Собиров, Ўзбекистон халқ хофизи Фарход Давлатов, Ўзбекистон халқ бахшиси Қаландар Норматов хамда кўрик-танловнинг ғолиб иштирокчилари томонидан устоз ижодидаги куй-қўшиқлар гулдастаси томошабинлар эътиборига ҳавола этилди.\nМинг нафардан зиёд санъатсевар мухлислар устоз санъаткор Комилжон Отаниёзовнинг қўшиқларидан яна бир бор бахраманд бўлдилар. Кўҳна воҳанинг чекка худудларидан ҳам мухлислар келишди.\n- Қадим Питнакдан Шовотга келганимга икки кун бўлди, -дейди меҳнат фахрийси, устоз ашулалари ихлосманди Қаландар Бобожонов. - Икки кун мобайнида ўтказилган мусиқали дастурдан жуда мамнун бўлдим, ёш ижрочиларнинг санъатидан кўнглим сел бўлди, кўнглим ҳузурланди. Назаримда устоз тирилиб келгандай бўлди-ёв...\n-Қорақалпоғистон Республикасининг Элликқалъа туманидан келганимга, кетган вақтимга ачинмадим,-деди навбатдаги суҳбатдошимиз Полвонбой Полвонов. - Ёшим саксондан ошди. Мен Комилжон ака мусиқасининг, мумтоз санъатининг мухлисиман. Келажак авлоднинг устоз санъатига бўлган мехрини кўрдим. Кўнглим тоғдек ўсди. Демак, устоз ўзининг қўшиқлари билан хамон яшаяпти, мана шу ёш ижрочилар юрагида, халқнинг юрагида, қолаверса, мутасадди ташкилотларнинг жонкуяр ва фидойи вакиллари юрагида яшаётганлигига гувох бўлдим. Энди бу санъат ўлмайди, неча юз йиллар боқий қолади...\n- Иккинчи жахон уруши жанггохларида қон кечиб юрганимда, ярадор бўлиб госпиталда даволанганимда бугунгидек шодумонликни, дориломонликни кўраман деб ўйламаган эдим. Юртимизнинг жаннатмакон бўлиб кетганлигини айтайинми, ёки ўтганларнинг, буюкларнинг рухларини шод этмоқ илинжида қилинаётган бугунгидек нуфузли танловлар ва эътибордан мамнунлигимни айтайми... Икки кунгача шу ердан жилмадим. Дастур бошланишидан охиригача зерикиш нималигини билмадим. Юрагим мумтоз ашулалардан озиқ олди, юрагим сув ичгандек бўлди. Рухим шундай енгилки, навқирон йигитлардек чопқиллагим келади. Кўринг-а, ашуланинг, куйнинг сехрини,-дейди навбатдаги хамсухбатим Шовот тумани марказида истиқомат қилаётган отахон Рейимбой Хайитбоев, - соф миллий санъатимизнинг улуғланганлигини кўриб, юртимизнинг, миллатимизнинг фидойиларига рахматлар айтаман. Илохим, санъатимиз янада гуллаб - яшнайверсин!\n“Хоразм ҳақиқати” 2015 йил 4 июль №53 (19191)


Qalampir.uz - "Миллион" қоқ иккига бўлинди. Даврон Кабулов жамоани тарк этганлар ҳақида нима дейди?\n21:25, 13.02.2018 Шоу-бизнес\nДаврон Кабулов бошчилигидаги "Миллион"нинг янги жамоаси концерт дастури кунларини маълум қилди. Жамоа жорий йилнинг 30-31 март, 1-5 апрель кунлари "Истиқлол" санъат саройида навбатдаги концертини тақдим этади.\nЎз вақтида жамоани мустақил қилиб олиб чиқишда қаршиликлар, қийинчиликлар, таҳдидлар, дўқ-пўписалар кўп бўлган. Яхшилаб эслаб кўринг, вақтида "устоз" санъаткорлардан тортиб, "буюртмачи" журналистларнинг танқид тошларига ҳам нишон бўлдик. 30 ёшга чиқмай 2,5 йиллик "запрет"ни кўришгаям улгурдик, тухматчи хонандаям ташланиб кўрди, ҳатто, бир масжид имоми ўғри-ю каззоб четда қолиб "Миллион"ни қоралади. Синмасликка ҳаракат қила-қила, синовлар жамоасига айланиб қолдик. Иншаалоҳ, бунисидан хам ёруғ юз билан ўтамиз. Асосийси, ўғрилик қилмаяпмиз, ароқ ичиб, наша чекиб "бугуним ўтса бўлди" қабилида яшамаяпмиз. Одамларнинг кўнглини олиш, халқнинг кайфиятини кўтариш мақсади билан меҳнат қиляпмиз. Яна ота-онамизнинг дуосини олиш ҳаракатидамиз. Бундайларнинг ўтда ёнмаслиги-ю, сувда чўкмаслигидан башорат бор...", деб ёзади Даврон Кабулов.\nТеглар:Миллион Даврон Кабулов\nШавкат Мирзиёев Жанубий Корея Бош вазири ўринбосарини қабул қилди\n15:16, 30.10.2018 32 590\nМиллионер ва унинг хотини ўлик ҳолда топилди\n19:10, 25.09.2018 10 953\n“Миллион” кузда яна 10 кунлик концерт беради\n20:04, 27.08.2018 13 623\nАбдулла Қурбонов “Миллион”ни таҳқирлагани учун охирги бор огоҳлантирилди\n11:53, 02.06.2018 30 767\nМартдаги концертлар старт олди! Ким Зулайҳони, ким Юлдузни, яна кимдир “Лолажон”ни танлайди\n13:35, 01.03.2018 9 355\nЖамоани тарк этганлар хакида яхши хам ёмон хам гапирмайман деб туриб -роса катта магзава агдариб бўлдингиз-ку жаноб буюк кибр сохиби. Одамда жиндай инсонийлик бўлиш керак. Бошкаларни танловини хурмат кил, тамом.


Жаноза намози қандай намоз? - Баҳоуддин Нақшбанд ёдгорлик мажмуаси маркази\nЖаноза намози қандай намоз?\n12 май 2022 й.\n177 марта ўқилди.\nЖаноза намози фарзи кифоя бўлиб, ҳанафий мазҳаби бўйича дуо ҳисобланади.\n«Молларидан садақа ол. Бу билан уларни поклайсан, тозалайсан. Уларнинг ҳаққига дуо қил. Албатта, дуоинг улар учун таскиндир. Аллоҳ ўта эшитувчидир, ўта билувчидир» (Тавба сураси, 103-оят).\nУламолар: “Бу ўринда дуодан мурод жаноза намози”, деганлар.\nعَنْ أَبِي هُرَيْرَةَ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ مَنْ اتَّبَعَ جَنَازَةَ مُسْلِمٍ إِيمَانًا وَاحْتِسَابًا وَكَانَ مَعَهُ حَتَّى يُصَلَّى عَلَيْهَا وَيَفْرُغَ مِنْ دَفْنِهَا فَإِنَّه يَرْجِعُ مِنْ الْأَجْرِ بِقِيرَاطَيْنِ كُلُّ قِيرَاطٍ مِثْلُ أُحُدٍ وَمَنْ صَلَّى عَلَيْهَا ثُمَّ رَجَعَ قَبْلَ أَنْ تُدْفَنَ فَإِنَّهُ يَرْجِعُ بِقِيرَاطٍ رواه البخاري\n“Ким иймон ва савоб умиди ила бир мусулмоннинг жанозасига қатнашса, жанозаси ўқилиб, дафнидан фориғ бўлингунча турса, икки қийрот ажр билан қайтади. Ҳар бир қийрот Уҳуд тоғичадир. Ким жанозани ўқиса ва дафн қилинмай туриб қайтса, бир қийрот билан қайтади”, дедилар” .\nЖаноза намозининг ҳикмати маййитга дуо ва шафоат қилишдир, албатта, бу ихлос билан бўлади.\n.عَنْ أَبِي هُرَيْرَةَ عَنِ النَّبِيِّ قَالَ: إِذَا صَلَّيْتُمْ عَلَى الْمَيِّتِ فَأَخْلِصُوا لَهُ الدُّعَاءَ. رَوَاهُ أَبُو دَاوُدَ وَابْنُ حِبَّانَ .\n“Набий соллаллоҳу алайҳи васаллам: “Қачон маййитга намоз ўқисангиз, унга дуони ихлос ила қилингиз”, дедилар”.Абу Довуд ва Ибн Ҳиббон ривоят қилганлар.\nЖаноза намози фарзи кифоя бўлиб, бир киши жаноза намозини ўқиши билан у бошқаларнинг зиммасидан соқит бўлади. Шунинг учун мусофир кишининг кўпчилик қатори жаноза намозида иштирок этиши сабабли бирор ноқулайлик келиб чиқадиган бўлса, қатнашмаса, гуноҳкор бўлмайди. Лекин мусофирдан бошқа жаноза намозини ўқувчи бўлмаса, ўқимай кетиши тарки фарз бўлиб, ўзининг ҳам, қолганларнинг ҳам гуноҳкор бўлишига сабабчи бўлади.\nҲадисда келганидек, жаноза намози маййит учун дуо ва шафоат ҳисобланади. Бу икки нарса қабул бўлишига эса, жаноза ўқиган одам ихлос билан дуо қилиши лозим.\nЖаноза намозини ўқишга энг лойиқ бўлган кишилар.\nЖаноза намозида имом бўлишга энг лойиқ киши султон ҳисобланади. Чунки, Ҳусайн ибн Али(р.а)дан ривоят қилинган ҳадисда “Қачонки жаноза ҳозир бўлса, уни бошқадан кўра султон ўқиб бергани авлороқ” дейилган. Ҳусайн (р.а) акалари Ҳасан ибн Али(р.а) вафот эткан вақтда Мадина амири Саъд ибн Осни жаноза намозини ўқиб бериш учун имоматликка ўтказганликлари ҳам жаноза намозини ўқишга султон ҳақлирок эканлигига далолат қилади. Бизнинг юртларда султон жаноза намозига ҳозир бўла олмайди бундай ҳолатда ким жаноза намозини ўқийди дейилса: Султон ва қозилар томонидан тайинланган имомлар жаноза намозини ўқиб беради. Булар ҳозирги кунда жомеъ масжиди имом хатибларидир. Агар имом ҳам ҳозир бўлмаса ким ўқийди? Имом бўлмаган ҳолатда имомнинг ноиби ўқийди, у ҳам бўлмаса маййитнинг қариндошлари намозни ўқишади. Бундан келиб чиқадики маййитнинг бошқалар устида бўлган сўнгги ҳаққи маййитни то тупроққа қўйилгунча бўлган амалларининг барчаси тириклар учун лозим бўлади. Ва кафанлаш, жаноза намози ўқиш ва жанозани қабрга қўйилгандан кейин маййитнинг тириклар устида бўлган ҳақлари тугайди.\nҲидоя китоби асосида\nРомитан тумани “Ҳазрати Бобо” жомеъ масжиди\nимом-хатиби Суннатуллоҳ домла Фахриев


ЎЗБЕКИСТОНДА БОЛАЛАРНИ ПАРВАРИШЛАШ ТИЗИМИНИ ЯНАДА ИСЛОҲ ҚИЛИШ КЎРИБ ЧИҚИЛДИ — Nargis.uz\nЎЗБЕКИСТОНДА БОЛАЛАРНИ ПАРВАРИШЛАШ ТИЗИМИНИ ЯНАДА ИСЛОҲ ҚИЛИШ КЎРИБ ЧИҚИЛДИ\nБирлашган Миллатлар Ташкилотининг Болалар жамғармаси (ЮНИСЕФ)нинг Ўзбекистондаги ваколатхонаси, Халқ таълими вазирлиги, Хотин-қизлар қўмитаси, Вазирлар Маҳкамаси ҳузуридаги «Оила» Маркази, Республика болаларни ижтимоий мослашуви маркази ва Ўзбекистон СОС маҳаллалари яқин ҳамкорликда Ўзбекистонда болаларни парваришлаш тизимини янада ислоҳ қилишга оид кенгаш ўтказди.\nБола ҳуқуқлари тўғрисидаги конвенция зўравонлик, бешафқат муомала ва менсимасликдан холи бўлган ҳимояловчи, меҳр берувчи ва мақбул оилавий шароит ҳар бир бола учун энг яхши муҳит эканлигини назарда тутади. Афсуски, бутун дунёда, шу жумладан Ўзбекистонда, айрим болалар ота-оналар қарамоғидан маҳрум бўлиб, давлат муассасаларига тушиб қоладилар. Бундай муассасалар кўпинча яхши ниятлар билан яратилади ва бу болаларни парваришлашнинг энг яхши усули эканлиги назарда тутилади. Лекин мавжуд маълумотлар бу каби муассасалар болалар эсон-омонлигига салбий таъсир кўрсатишидан далолат бермоқда.\nЮНИСЕФ нинг глобал тадқиқотлари Ғарбий Европа ва Марказий Осиё минтақасида ҳанузгача интернат муассасаларида тарбияланаётган болаларнинг энг юқори даражаси кузатилишини кўрсатмоқда (ҳар бир 100 000 нафар болалар аҳолисининг 666 нафари интернат муассасаларида яшайди) – бу кўрсаткич дунё бўйича ўртача кўрсаткичдан беш баравар юқоридир (ҳар бир 100 000 нафар болалар аҳолисига 120 нафар болалар тўғри келади). 2015 йилдаги расмий маълумотларга кўра, Ўзбекистонда қарийб 20 000 болалар ҳар хил турдаги муассасаларда яшаётганлигини кўрсатмоқда. Бу ҳар бир 100 000 нафар болалардан 200 нафари интернат муассасаларида яшаётганлигидан далолат беради. Уларнинг 75 фоизи ногирон болалардир.\nЎзбекистонда интернат туридаги муассасаларда яшайдиган болаларнинг аксарияти аслида етим эмас, чунки уларнинг ота-оналаридан бири ёки иккаласи ҳам ҳаёт. Кўп ҳолатларда болалар интернат муассасаларига ижтимоий, ҳуқуқий ёки молиявий муаммолар оқибатида ҳамда оилани қўллаб-қувватлаш хизматларидан, шу жумладан ногирон болалари мавжуд бўлган оилалар учун мўлжалланган хизматлардан фойдаланиш имконига эга бўлмаслиги сабабли жойлаштирилади.\n«Биз Ўзбекистон Ҳукуматининг болалар интернат муассасаларига жойлаштирилишига барҳам бериш ва муҳтож оилалар ва болаларни қўллаб-қувватлаш учун кучли механизмларни яратиш ҳамда уларни зарур хизматлардан баҳраманд бўлишлари учун йўналтириш борасидаги саъй-ҳаракатларини юқори баҳолаймиз», – деб таъкидлади ЮНИСЕФнинг Ўзбекистондаги ваколатхонаси раҳбари Саша Грауманн. «Болаларни парваришлашнинг интернат усули, уларнинг энг яхши манфаатларини ҳисобга олган ҳолда, болаларни парвариш қилишнинг барча бошқа шакллари пухта кўриб чиқилган ва маъқул деб топилмаган ҳолатдагина қўлланилиши лозим. Бу ҳолда болага васийлик ёки оилавий турдаги парваришлаш тақдим этилган ҳолда жойлаштирилиши керак», — деб қўшимча қилди Саша Грауманн.\n2017 йилда Ўзбекистон Ҳукумати ва ЮНИСЕФ, ислоҳотлар стратегиясини ишлаб чиқиш йўлидаги дастлабки қадам сифатида, болаларни ҳимоялаш тизимини баҳолаш тадбирини ўтказдилар. Шунингдек ЮНИСЕФ мамлакат Ҳукуматига болаларни ҳимоялаш бўйича турли органлар таҳлилини ўтказишга кўмаклашди.\n«Болалар оила ва маҳаллий ҳамжамият даражасида парваришланишини яратиш вазифаси катта аҳамиятга эга. Бу жараёнда ҳукумат, маҳаллий ҳокимият органлари, ижтимоий қўллаб-\nқувватлаш соҳасидаги амалиётчи мутахассислар ва фуқаролик жамияти ташкилотларининг рольи айнан оилалар ва маҳаллий ҳамжамиятларга барча болаларни зарур оилавий турдаги парвариш билан қамраб олишда ёрдам кўрсатишдан иборат,» — деб эътироф этди Халқ таълими вазири ўринбосари Дилшод Кенжаев, ва таъкидладики — «тарихан Ўзбекистон халқи ота-она қарамоғисиз қолган болаларни оила ва маҳалла даражасида доимо қўллаб-қувватлайди».\nБолаларга васийлик қилиш бўйича халқаро эксперт Стелла Григораш Эвропа ва Марказий Осиёда болаларни парваришлаш тизимларида ислоҳотларни амалга оширишдаги илғор тажрибалар тақдимотини ўтказди. Давра суҳбати қатнашчилари Ўзбекистон интернат туридаги муассасалар сонини қисқартириш ва оилаларни қўллаб-қувватлаш хизматларини кенгайтириш йўлидаги саъй-ҳаракатларида мамлакат шароитларига мослаштирилиши мумкин бўлган вазифаларни муҳокама қилдилар.\nЮНИСЕФ бу масалада болалар ижтимоий-иқтисодий сабаблар бўйича бундай муассасаларга жойлаштирилишига барҳам бериш; муассасаларга жойлаштиришдан кўра оилавий турдаги шароитларда парваришлашни афзал кўриш; тўғри билимлар ва кўникмаларга эга бўлган ижтимоий ходимлар сонини кўпайтириш; ҳамда ҳар бир алоҳида вазиятни қўллаб-қувватлаш учун «индивидуал ҳолатларни олиб бориш» ёндашувини рағбатлантириш каби бир қатор аҳамиятли тавсияларини тақдим этди.\nМуҳокамаларда Соғлиқни сақлаш вазирлиги, Молия вазирлиги, Ички ишлар вазирлиги, Бош прокуратура, Ўзбекистон Миллий университети ва «Маҳалла» жамғармасининг экспертлари иштирок этдилар.\nАввалгиси: ХОНАБОД ЯНА ОБОД\nНавбатдаги:ЎЗБЕКИСТОНДА ДНК ҚАЕРДА ТЕКШИРИЛАДИ ЁҲУД КЛОНЛАШТИРИЛГАН ДАРАХТЛАР


Гюмрида бир оилани ўлдирган рус аскари Арманистонда судланади\nAрмaнистондa бир оилaдaн етти кишини ўлдиргaнликдa aйблaнaётгaн россиялик оддий aскaр Aрмaнистон ҳудудидa, бироқ Россия адлияси томонидaн судлaнaди. Бу ҳaқдa 20 янвaрь куни эълон қилинди.\nТaҳлилчилaр бундaй қaрор бутун мaмлaкaтни лaрзaгa солгaн қотилликни содир этгaнликда гумонланаётган россияликнинг Aрмaнистондa судлaш тaлaби билaн уюштирилгaн нaмойишлaр ортидан қaбул қилингaнини aйтмоқдaлaр.\nРоссия тергов қўмитaси мaтбуот котиби Влaдимир Мaркин гумонлaнувчи Валерий Пермяковгa нисбaтaн тергов иши вa жиноий суд жaрaёни “фaқaтгинa Aрмaнистон ҳудудидa олиб борилишини” мaълум қилди.\nБироқ, рaсмийнинг aйтишичa, бaрчa тегишли суд жaрaёнлaри хaлқaро нормaлaр, Россия қонунчилиги ҳaмдa Aрмaнистон вa Россия ўртaсидaги Гюмри шaҳридa жойлaшгaн Россия ҳaрбий бaзaси бўйичa келишувлaргa мувофиқ aмaлгa оширилaди.\nАрманистоннинг Гюмри шаҳридаги Россия ҳарбий базасида хизмaт қилиб келган оддий аскар Валерий Пермяков 12 январь куни база яқинида бир оиланинг олти аъзосини отиб ўлдирганига иқрор бўлган.\nБу ҳужумда оғир ярaлaнгaн олти ойлик чақалоқ 19 янвaрь куни жон берди.


Пермдаги калий конида чиққан ёнғинда 9 одам ҳалок бўлди\n05 декабр 2020, Тошкент вақти: 20:36\nҚутқарувчилар калий конидаги ишчиларни қутқариш пайтида.\nРоссиянинг Перм ўлкаси Соликамск шаҳридаги калий қазиб олиш конида 22 декабрь куни 340 метр ер остида чиққан ёнғин оқибатида 9 нафар одам ҳалок бўлди. Перм губернатори Максим Решетников 24 декабрни мотам куни деб эълон қилди.\nРасмий маълумотда айтилишича, ер остида ёнғин чангалида қолган одамлар конда техник таъмирлаш ишларини олиб бораётган “Управления строительства-30” ширкатининг ишчилари бўлган.\nЁнғин юз берган пайтда конда 17 одам бўлган. Улардан 8 нафари ер устига чиқишга улгурган.\n-Ширкат ҳисобидан ҳар бир ҳалок бўлган ишчининг оиласига 2 миллион рублдан тезкор ёрдам кўрсатилади,-деди ширкат раҳбари Андрей Максимов.\nҚутқарувчилар ҳалок бўлганларнинг жасадларини 23 декабрь куни топишга муваффақ бўлганлар.


Хитойда Франциядаги шифохоналар ва қариялар уйларига мўлжалланган ниқоблар шундоқ самолётга ортилиши олдидан америкаликлар томонидан уч баробар қимматроққа сотиб олинди.\nБу ҳақда Франциянинг Прованс-Альп-Ложувард региони кенгаши президенти Рено Мюзелье маълум қилди.\nУнинг таъкидлашича, регион раҳбарияти хитойлик ишлаб чиқарувчилардан бир неча миллион дона ҳимоя ниқобларига пулни тўлаб берган ва маҳсулот жўнатилишга тайёр бўлган. Бироқ охирги паллада буюртма “илиб кетилган”.\n“Бугун эрталаб Хитойда юкни ортиш вақтида Франция буюртмаси АҚШ пулларига сотиб олинган ва Францияга учиши керак бўлган самолёт АҚШга йўл олган”, деб айтган сиёсатчи RT France телеканали эфирида.\nLiberation нашри Мюзелье билан боғланган, бироқ у воқеа тафсилотларига берилиб ўтирмаган. Бироқ нашр манбалари ушбу ахборотни тасдиқлашган ва америкаликлар бутун дунё бўйлаб ниқобларни ҳар қандай пулга сотиб олаётганини қўшимча қилишган.\n“Улар ҳаттоки маҳсулотга қараб ўтирмай ҳам 2 баробар қимматроқ ва нақд пул беришмоқда. Биз бунга қодир эмасмиз”, деб айтган манбалардан бири ва французлар буюртма олинганда пулни тўлашларини қўшимча қилган.\nЯнги Аквитания региони кенгашидаги манба Хитойда юз бераётган воқеаларни “логистик бетартиблик” деб таърифлаган. У буюртма қилинган маҳсулотни Хитойнинг турли шаҳарларига қайта йўналтиришига тўғри келганини, чунки юк ташиш билан шуғулланувчи аэропортлар тўлиб-тошганини айтган.\nБундан ташқари, АҚШ миллиардлаб ниқоблар сотиб олмоқда ва шу сабабли Европадан тушаётган нисбатан кичик буюртмалар навбатнинг охирига қўйилмоқда. Liberation’нинг хабар беришича, регионлар маъмуриятлари ҳукуматнинг ҳимоя воситалари билан таъминлашдаги сиёсатидан норози бўлмоқда, чунки уларнинг ўзлари бундай воситалар етказилиши билан шуғулланишларига тўғри келмоқда. Таъкидланишича, Франция регионлари умумий ҳисобда Хитойга 60 млнта ниқоб буюртма қилишган.\nФранциядаги манбалардан бирининг айтишича, регионлар етказиб берувчилар контактлари билан доимий равишда ўзаро алмашиб турибди. Бироқ барибир фирибгарларга ва шубҳали компанияларга дуч келиш хавфи мавжуд.\nТвиттер Трампнинг постини ёлғон деб белгилади. У нима ҳақида ёзганди?


00:00 04 Июн 2020\n13:10 22.09.2019 Ҳавола олиш\nТОШКЕНТ, 22 сен – Sputnik. Россия бозорига қайтиш муносабати билан Москвада 20 сентябрь куни бўлиб ўтган маросимида “Ўзавтосаноат” полиция махсус рангларига бўялган Ravon R4 автомобилини тақдим этди, бу ҳақида муассаса матбуот хизмати хабар қилди.\nХабарда, Москва полицияси ушбу автомобилни хариш қилиш ёки қилмаслиги, ёким имзоланган шартномалар ҳақида хеч қандай аниқ маълумот келтирилмаган.\nПрезентация Ravon в Москве\nЭслатиб ўтамиз, Ravon турли сабабларга кўра бир неча ой давомида Россия бозорига автомобил етказиб бермаган эди. Компания хабарига кўра, ушбу давр мобайнида ўзбекистонлик автомобил ишлаб чиқарувчи Россия бозори учун белгиланган нархларини қайта кўриб чиққан.\nМаълумот учун, айни дамда Ravon Россия бозорига “ҳаммабоп ва яхши танилган учта модель “RAVON R2”, “RAVON Nexia R3” ва “RAVON R4”, автомобиллари билан қайтмоқда.


Парагвайда уч кунлик мотам эълон қилинди.\nМамлакат пойтахти Асунсондаги савдо марказларидан бирида куни кеча юз берган ёнғин оқибатида 340 киши нобуд бўлган эди.\nҲукумат ёнғинда нега бунча кўп одам нобуд бўлганлигини аниқлашга ҳаракат қилмоқда. Гувоҳларга кўра, ёнғин бошланган пайтда қўриқчилар талончилик бошланишидан хавфсираб, савдо марказининг асосий эшикларини беркитиб қўйганлар. Савдо марказининг қўлга олинган хўжайини эса, бундай буйруқ бермаганлигини айтмоқда.


«Кино 5 кунда» танловида суратга олинган фильмлар намойиш этилади - EFFECT.UZ\n. 20:24 | 01.10.2021\nЎзбекистон Республикаси Президенти ташаббуси билан қайта тикланган Тошкент халқаро кинофестивали дастуридан қизиқарли тадбирлар ва ижодий учрашувлар давом этмоқда.\nЭртага, 2 октябрь куни “Ўзбекфильм” киноконцернида “Ёшлик” киностудияси томонидан кинофестиваль доирасида ўтказилган “Кино 5 кунда” танловида ўзбек ва хорижлик ёш режиссёрлар суратга олинган қисқа метражли фильмларнинг намойишлари бўлиб ўтади. Бу ҳақда Кинематография агентлиги матбуот хизмати хабар бермоқда.\nШунингдек, таниқли рус театри ва киноактрисаси Равшана Куркова билан ёш киноижодкорлар учун маҳорат дарси ташкил этилади.\nМаълумот учун, Равшана Куркова Тошкентда туғилган бўлиб, ҳозирда Россия Федерациясида ижод қилади.\nTeglar:Germaniya, Ispaniya, Rossiya, Арманистон, Тожикистон, Ўзбекистон, Ўзбекфильм\nХўжа Насриддин ҳақидаги мультфильм суратга олинади


Юрак учун энг фойдали маҳсулотлар маълум қилинди\n08:34 / 28.01.2019\nОлимлар юрак фаолияти учун энг фойдали маҳсулотларни маълум қилишди. Бу борада 5 номдан иборат рўйхат Британия парҳезшунослик уюшмаси мутахассислари томонидан тузилди. Бу ҳақда Sunday Express нашри ёзди.\n1-ўринни йирик тортилган ёрмалар – жигарранг гуруч, йирик тортилган ундан тайёрланган макаронлар, сули бўтқаси, жавдар нони ва олабута эгаллаган. Мутахассисларнинг фикрича, бундай озиқ-овқат юрак-томир касалликларидан ўлиш хавфини 9 фоизга камайтиради.\nКейинги ўринни дуккакли маҳсулотлар эгаллаган. Холестерин миқдорини 5 фоизга камайтириш учун улардан кунига 130 грамм истеъмол қилиш кифоя қилади. Дуккаклилар клетчаткага бой бўлиб, улар ҳазм қилиш вақтида ўзига хос “гел”га айланади. Бу “гел” холестерин билан таъсирлашиб, унинг организм томонидан ўзлаштирилишини камайтиради.\nЮракнинг яхши ишлаши учун мева ва сабзавотлар ҳам зарур – улар қон босимини назорат қилишда ёрдам берувчи калийга бой.\n5-ўринни эса балиқ эгаллаган – унда мавжуд бўлган ёғ кислоталари юракни мустаҳкамлаш учун фойдали. Бундан ташқари, балиқ калий, B6 ва B12 витаминларига бой. Мутахассисларнинг фикрича, балиқдан ҳафтасига 120 грамм истеъмол қилиш юрак хуружи хавфини 21 фоизга камайтиради.\n20:58 / 23.10.2020\n«Бундан ҳамма зарар кўряпти» - Гўшт сотувчиси нархлар мажбуран арзонлаштирилаётгани ҳақида гапирди\n22:18 / 20.10.2020\nСенат депутатларнинг «самарасиз» қонун лойиҳасини кўриб чиқади. Тадбиркорлар бундан норози\n16:46 / 16.10.2020\n«ҚҚС имтиёзи берилади». Депутатларнинг самарасиз қонуни ва ҳукуматнинг сукути ҳақида\n13:02 / 29.09.2020


Депутатлар сўровига ижро ҳокимиятининг муносабати қониқарсиз - zarnews.uz\nПарламент қуйи – Қонунчилик палатасига Самарқанддан сайланган депутат, “Адолат” социал-демократик партияси аъзоси Шуҳрат Полвонов ҳамкасби Гулбаҳор Саидғаниева билан ҳукуматдан тиббиёт ходимларининг ойлигини ошириш, иш ҳақи миқдорларини қайта кўриб чиқишни сўраганди. Хўш, бу масалани кўтаришга нима сабаб бўлган эди?\nБу ҳақда депутат Шуҳрат Полвонов фикрига қулоқ тутамиз.\n- Рости, ўтган йил коронавирус пандемияси сабаб жамиятимиз ижтимоий ҳаётида юзага келган ҳолатлар бу масалага эътибор қаратишимизга сабаб бўлди, - деди Ш.Полвонов. - Негаки, бу синов даври нафақат юртимиз, балки бутун инсониятга қадриятлар моҳиятини англашда муҳим бир туртки сифатида таъсир қилди. Карантин эълон қилинган кунларнинг дастлабки босқичида “жон ширинлиги” эффекти одамларни қай кўйларга солганлигини, ҳамма шифокорларнинг оғзига қараб қолганлигини, ҳеч ким эсидан чиқармаган бўлса керак.\nШу боис, қонун чиқарувчи орган вакили сифатида тиббиёт ходимлари меҳнатига ҳақ тўлаш ва уларни моддий рағбатлантиришнинг амалдаги тизимини танқидий тартибда қайта кўриб чиқиш, бунда асосий эътиборни тиббиёт ходимининг меҳнатига ҳақ тўлаш миқдори бажарилаётган ишларнинг мураккаблиги ва юкланмаси даражасига ҳамда кўрсатилаётган тиббий ёрдам сифатига боғлиқ ҳолда бўлиши лозимлигига қаратдик. Бунда ойлик тўловлар миқдорини оширишни, юқумли касалликлар билан боғлиқ бўлимларда фаолият олиб борадиган врачлар, ўрта ва кичик тиббиёт ходимлари, беморларга хизмат кўрсатувчи барча касбдаги ходимлар учун алоҳида шартларда ойлик маошлари оширилишини таклиф этгандик.\nАлбатта, тиббиёт ходимлари ойлик маошларини ошириш масаласида оддий мантиқдан келиб чиқдик. Яъни, ҳуқуқни муҳофаза қилувчи идоралар ва бошқа давлат идоралари ходимларининг маошлари бир неча баробар оширилиши таъминланган бир пайтда, шифоркорлар ойлик маошини қайта кўриб чиқилиши ҳам муҳим деб билганмиз.\n- Бугунги кунда ҳам мазкур масалада айтарли ўзгариш бўлгани йўқ. Қонун чиқарувчи ҳокимият вакили сифатида ижро ҳокимиятининг сўровларингизга бефарқлигини қандай баҳолайсиз?\n- Фикрингизга қўшиламан, ўтган даврда ижро ҳокимияти томонидан тиббиёт ходимлари меҳнатига ҳақ тўлаш ва уларни моддий рағбатлантиришнинг амалдаги тизимини такомиллаштириш борасида бирор арзирли ўзгаришлар амалга оширилди, деб айта олмаймиз.\nТан олишимиз керак, бу борада ижобий ишлар ҳам бўлди. Ўзбекистон Республикаси Президентининг 2020 йил 26 мартдаги қарори билан тиббиёт, санитария-эпидемиология хизмати ходимларига махсус рағбатлантириш тўлови белгиланди. Бу “фронтда” фидокорона хизмат қилган тиббиёт ходимлари учунгина маълум маънода қувватлов бўла олди.\nЭнди парламент аъзолари сўровига ижро ҳокимиятининг муносабатига тўхталадиган бўлсак, вазиятни қониқарсиз, деб баҳолаган бўлардим. Сайловчилар, аҳоли томонидан кўтарилган масалаларни ҳал этиш бўйича мурожаатларимизга юзаки жавоблар билан бир вақтда, турли вазирликларнинг бир-бирига қарши жавоблари ҳам кузатилади.


Навоийда 48 оила уйли бўлди\nтўлови 54 млн. сўм Ўзбекистон ёшлар иттифоқи томонидан тўланиши биз ёш оилалар учун яна бир ғамхўрлик, — дейди янги хонадон соҳибига айланган ...\nёш оила кўмагингизга муҳтож!\nНигина Раҳимбоева, 30 ёшда. Бир нафар қизалоқнинг онаси. Турмуш ўртоғи Сардор Раҳимбоев Россиядаги Узоқ Шарқ федерал университетининг 2-босқичида шартнома асосида таҳсил олади.\nЁшлар кунида ёш оилалар учун байрам совғаси\nкуни муносабати билан Яккабоғ туманида қад ростлаган «Ёшлар уйи» ёш оилаларга тантанали равишда фойдаланишга топширилди. Қашқадарё вилояти ... равишда фойдаланишга топширилди. Қашқадарё вилояти Яккабоғ туманида ёш оилалар учун барпо этилган «Ёшлар» уйларини топшириш маросими муносабати ...\nЎзбекистонда ёш оила чегарасини 30 ёшдан 35 ёшгача узайтириш таклиф этилди\nёш оила чегарасини 30 дан 35 ёшга узайтириш таклиф қилинмоқда. Бу ҳақда «Менинг фикрим» жамоавий мурожаатлар порталида петиция пайдо бўлган. ... бўлган оила, шу жумладан никоҳдан ажралган, бева эркак (бева аёл) - ёш оила деб белгиланган. «Маълумки, ёш оила тоифаси бизга баъзи бир имкониятлар, ...\nйил 8 сентябрдаги «Мамлакатнинг ижтимоий ҳаётида фаол қатнашаётган ёш оилаларни уй-жой билан таъминлашни янада қўллаб-қувватлаш чора-тадбирлари ... қилинган эди. Ушбу қарорда ижтимоий соҳада фаолият олиб бораётган ёш оилалар юз йил ишлаб ҳам ойлик маошидан орттириб уй ололмаслиги инобатга ...


Ўзбекистон Давлат статистика қўмитаси хабарида айтилишича, ўтган йили бир ёшга тўлмаган болалар орасида ўлим сони 6,8 мингтани ташкил қилган. Бу 2012 йилдагига нисбатан қарийб мингтага кўпдир.\nБолаларнинг кўпчилиги перинатал даврда юзага келадиган хасталиклар, инфекция ҳамда туғма касалликлардан нобуд бўлган.\nЎтган йили Ўзбекистонда туғилиш суръати ҳам ортган. Ўзбекистон Давлат статистика қўмитасига кўра, 2013 йилнинг январь-декабрь ойлари оралиғида 670 мингдан зиёд чақалоқ дунёга келган. Бу аввалги йилдагига қараганда уч фоизга кўпдир.\nЎзбекистон Давлат Статистика қўмитасига маълумотида айтилишича, мамлакат аҳолиси шу йилнинг 1 январь ҳолатига кўра 30 миллион 488 минг кишини ташкил этган ва ўтган йил бошидан бери 495 минг кишига, ёки 1.7 фоизга ортган.\nЎзбекистонда кейинги йилларда туғишни камайтиришга қаратилган уринишлар кузатилди.\nХусусан, ўзбек оилаларида болалар сонини иккитадан кўпайтирмаслик талаб қилинаётгани тўғрисида хабар қилинмоқда.\nКузатувларга кўра, туғиш ёшидаги аёллар, агар фарзандлари иккита бўлса, уларга мажбурий равишда бачадон ичи воситаси (спирал) қўйилмоқда ёки улар стерилизация қилинмоқда, яъни бичилмоқда.\nИхтиёрий экани айтилаётган стерилизация жараёни аксар ҳолларда мажбурий тарзда ўтказилаётгани ҳақида жуда кўплаб маълумотлар бор.\nАҳоли орасида ўлим сони ўтган йили 674 мингтани ташкил этган. Бу 2012 йилдагига қараганда бир фоизга камдир.\nЎлганларнинг 60 фоизи қон айланиш тизими касалликлари, 7 фоизидан кўпи саратон касаллиги, 6 фоизи бахтсиз ҳодисалар, 5 фоизи овқат ҳазм қилиш органлари билан боғлиқ ҳасталиклар сабаб дунёдан кўз юмган.\nЎзбекистонда ўтган йили ажрашишлар ҳам кўпайган. Ўзбекистон Давлат Статистика қўмитасига кўра, 2013 йилда 303 минг никоҳ ва 24 минг ажралиш қайд этилган. Яъни минг кишига 10та никоҳ ва 0,8 та ажралиш тўғри келади.\n2012 йилда Ўзбекистонда ҳар минг кишига 0.6та ажрашиш тўғри келган.


Тошкент вилояти Ўртачирчиқ туманида қуриладиган 20 минг ўринли тиббий шаҳарча учун «контейнер-палата»ларнинг биринчи партияси тайёр бўлгани ҳақида Тошкент шаҳар ҳокимлиги матбуот хизмати хабар берди.\nМаълумотда таъкидланишича¸ 6-7 соатда тайëр бўлаëтган 1600 та контейнернинг ҳар бири кондиционер¸ телевизор¸ санузел ва бошқа маиший техника билан таъминланган.\nКонтейнерларни жиҳозлашда иштирок этаëтган ишчининг Озодликка билдиришича¸ контейнердаги эшик ромлар Акфа ширкатига¸ маиший техника эса Артел ширкатига оид. Бу ширкатларнинг эгаси Тошкент шаҳар ҳокими Жахонгир Ортиқхўжаевдир.\nЎзбекистондаги вазирликлардан бирида ишловчи ходимнинг исми сир қолиш шарти билан Озодликка билдиришича¸ контейнерлар Бош вазир Абдулла Арипов буйруғи билан Қашқадарëдаги нефт ва газ ширкатларидан олиб келинган.\n“Минг дона Dry Cube русумли контейнер Қашқадарëдаги газ конденсат билан шуғулланувчи ширкат тарафидан текин берилгани ҳақидаги маълумотга эгаман” ¸ деди бу мулозим.\nУнинг иддао қилишича ¸ қолган контейнерларни “текинга топиб етказиб бериш "Ўзбекистон темир йўллари" ширкатига топширилган”.\nАйни мулозимга кўра¸ контейнер касалхона қуриш ва жиҳозлаш бўйича тендер ўтказилмаган.\nҚашқадарëдаги ширкатлар балансидаги контейнерларнинг Бош вазир буйруғига кўра¸ касалхона қуриш учун текин берилгани ҳақидаги маълумотни газ ва нефт қидириш ширкатида ишловчи муҳандис ҳам Озодликка тасдиқлади.\nМуҳандиснинг айтишича¸ контейнерларни Тошкентга етказиб бериш ишларини Бош вазир ўринбосари Очилбой Раматов ва Қурилиш вазирининг биринчи ўринбосари Шерзод Ҳидоятов мувофиқлаштирган.\n25 март куни Озодликка Тошкент вилояти ҳудудида коронавирус юқтирган беморларни сақлаш учун махсус контейнер касалхоналар қурилаëтгани акс этган видеотасвир юборилган эди.\nОзодликка бу видеони юборган транспорт соҳаси мулозимларидан бири Тошкент ва унинг атрофидаги яқин станциялар¸ хусусан¸ “ Ташкент юк”, Ангрен, Аблиқ, Чуқурсой ва Сергели станцияларидан 40 футлик контейнерларни дислокация қилиб¸ Тошкент вилоятида эҳтимолий бўлажак касалларга шу контейнерлардан мобиль шифохоналар ясалаëтгани"ни айтган эди.\nОзодлик суҳбатдоши тахминига кўра¸ “контейнерни текин олиб жиҳозлаб касалхонага айлантирганлар бундан катта фойда кўради”.\nЎзбекистон Молия вазирлигига яқин мулозимнинг Озодликка билдиришича¸ касалхона барпо қилиш бўйича барча харажатларнинг давлат тарафидан шакллантирилган “Ўзбекистон меҳр-шафқат ва саломатлик” жамоат фонди¸ Соғлиқни сақлағш вазирлиги ва қисман Тошкент шаҳар ҳокимлиги бюджети тарафидан қопланиши кўзда тутилган.\nКонтейнер касалхоналарни қуриш ишларини Тошкент шаҳар ҳокимининг архитектура, капитал қурилиш ва коммуникацияларни ривожлантириш масалалари бўйича биринчи ўринбосари Даврон Ҳидоятов мувофиқлаштирмоқда.\nКонтейнерларни тайёрлаш жараёнига¸ расмий баëнотда айтилишича¸ 2 300 киши жалб қилинган бўлиб, ҳар бир контейнер уч кишига мўлжалланган.\nКоронавирусга қарши контейнер касалхоналар Тошкент вилоятидан ташқари Ўзбекистоннинг бошқа ҳудудларда қурилиши режаланган. Маҳаллий матбуот республика бўйича 10 та махсус шифохонани қисқа фурсатда барпо этишга киришилгани, коронавирус юқтиргани аниқланган ҳар бир бемор учун алоҳида палата кўзда тутилганини хабар қилди.\nОзодлик суҳбатлашган андижонлик олий тоифали врач Бахтиëр Қурбонов кунлар қизиб бораëтган Ўзбекистон иқлимига темир контейнердан бўлган касалхонанинг умуман тўғри келмаслигини таъкидлайди:\n- Covid -19 вируси нафас олиш йўллари яллиғланиши билан боғлиқ вирус. Бундай беморларга кондиционер ëмон таъсир қилади. Темир контейнернинг ичи бемор учун энг маъқул жой эмас. Унинг ички қопламаси стекловатадан экан. Стекловата рак келтириб чиқарувчи¸ дея гумон қилиниб Ғарб қурилиш материаллари рўйхатидан ўчирилган. Стекловата формальдегид смоласидан қилинади. Бу модда иссиқда ўзидан фенол чиқаради. Фенол ўта заҳарли модда. Умуман Ўзбекистондаги мавжуд касалхоналар беморлар карантини учун етарли деб ўйлайман.Масалан¸ Андижонда 200 дан зиёд хусусий тиббиёт муассасаси бор. 126 муассаса стационар шароитда, 162 таси эса амбулатор хизмат кўрсата олади. Айни рақамни бошқа вилоятлар мисолида ҳам айтиш мумкин. Менимча контейнер касалхона қуриш яхши ғоя эмас.\nКоронавируснинг бирламчи ўчоғи бўлган Хитойнинг Ухань шаҳрида 10 кун ичида 1000 беморга мўлжалланган касалхона қурилгани жаҳон миқëсида шов-шувга сабаб бўлган эди.


Россиянинг Сан-Францискодаги бош консуллиги хизмат бўлими АҚШ назоратига ўтди\n08:27 / 04.09.2017\nРФнинг Сан-Франциско шаҳридаги бош консуллиги биносининг хизмат бўлими АҚШ ҳукумати назоратига ўтди ва полиция томонидан қуршаб олинди. Бу ҳақда бош консул Сергей Петровга таянган ҳолда РИА Новости хабар қилмоқда.\n«Тураржой қисмида ходимлар яшашда давом этмоқда, улар 1 октябрдан кеч бўлмаган муддатгача бу ерда истиқомат қилишлари мумкин», — деган Петров.\nАҚШ ҳукумати консуллик биносини тамоман бўшатиб қўйишнинг сўнгги муддатини 1 октябрга белгиланган.\nБош консулнинг қайд этишича, «бу каби ишлар халқаро ҳуқуқ ва шунчаки ҳуқуқий меъёрлардан четга чиқади». Унинг сўзларига кўра, дипломатик миссия ходимлари «ўз хонадонларидан чиқариб юборилган ва Америка томони буни тан олмоқда».\nПетров, шунингдек, Россия фуқароларига мурожаат қилиб, бош консуллик ёпилиши сабабли ташвишланмасликка чақирди.\nАлексей Кудрин Россия Ҳисоб палатасига раҳбар этиб тайинландди


"Ураган" ракета тизимлари Украина яширинган техникасини йўқ қилди - видео - 01.06.2022, Sputnik Ўзбекистон\n"Ураган" ракета тизимлари Украина яширинган техникасини йўқ қилди - видео\nРеактив ўт очиш тизими "Орлан-10" учувчисиз аппаратлари ёрдамида Украина бронетехникаси ва мустаҳкамланган таянч пунктларини йўқ қилди. 01.06.2022, Sputnik Ўзбекистон\nТОШКЕНТ, 1 июн - Sputnik. Россия Қуролли кучларининг "Ураган" ёппасига ўт очиш реактив тизими, "Орлан" учувчисиз аппарати ёрдамида Украина армиясининг яширинган техникасини йўқ қилди, деб хабар қилмоқда РИА Новости. Мудофаа вазирлиги эълон қилган видеолавҳада, "Орлан" учувчисиз аппаратининг учирилиши, "Ураган" тизимларининг ўт очишга тайёрланиши, ўт очиши ва ракеталарнинг Украина қўшинлари позициясига зарба бериши акс этган. Вазирлик хабарига кўра, 220-миллиметрли реактив ёппасига ўт очиш тизими, "Орлан-10" учувчисиз аппаратидан олган нишоннинг координаталарига асосланиб Украина бронетехникаси ва мустаҳкамланган таянч пунктларига зарба берган. Зарба натиджасида душманнинг зирҳли техникаси, истеҳкомлари ва тирик жони йўқ қилинган. Вазифа бажарилганидан сўнг, ўт очиш бўлинмаси ўз жойини ўзгартирган.\n© Министерство обороны РФ / Фотобанкка ўтишВоенные учения "Восток-2018"\nРеактив ўт очиш тизими "Орлан-10" учувчисиз аппаратлари ёрдамида Украина бронетехникаси ва мустаҳкамланган таянч пунктларини йўқ қилди.\nТОШКЕНТ, 1 июн - Sputnik. Россия Қуролли кучларининг "Ураган" ёппасига ўт очиш реактив тизими, "Орлан" учувчисиз аппарати ёрдамида Украина армиясининг яширинган техникасини йўқ қилди, деб хабар қилмоқда РИА Новости.\nМудофаа вазирлиги эълон қилган видеолавҳада, "Орлан" учувчисиз аппаратининг учирилиши, "Ураган" тизимларининг ўт очишга тайёрланиши, ўт очиши ва ракеталарнинг Украина қўшинлари позициясига зарба бериши акс этган.\nВазирлик хабарига кўра, 220-миллиметрли реактив ёппасига ўт очиш тизими, "Орлан-10" учувчисиз аппаратидан олган нишоннинг координаталарига асосланиб Украина бронетехникаси ва мустаҳкамланган таянч пунктларига зарба берган.\nЗарба натиджасида душманнинг зирҳли техникаси, истеҳкомлари ва тирик жони йўқ қилинган. Вазифа бажарилганидан сўнг, ўт очиш бўлинмаси ўз жойини ўзгартирган.


29 ноябр 2020, Тошкент вақти: 08:07\nРоссияда муҳожирларга қарши қаратилган қонунлардан рус фуқаролигини олган ўзбеклар ҳам жабр тортмоқда.\nОзодликнинг Москвадаги таҳририятига мурожаат қилган 54 ёшли жалолободлик Муҳаммаджон Саидмурзаев Россия фуқаролигига эга бўлишига қарамасдан полиция бедодлигидан ҳимояланмаганидан арз қилди.\nУ рус бўлмагани сабаблигина ўзининг қонун асосида ижарага олган квартирасидан бор мол-мулки билан кўчага чиқариб юборилганини айтди:\n- Мен Люберци шаҳрида агенство орқали квартирани ижарага олган эдим. Ҳаммаси договор асосида, чиройли қилиб яшаётган эдим. Кейин уйга срочни ишлар билан кетиб қолишим керак бўлиб қолди. Кетганимдан кейин қўшни аёл кўчиб келибди. Алкаш аёл экан, аввалига ош-пош қилиб чақирдим, ҳаммаси яхши бўлди... Кейин билсам бу нацист аёл экан! Арзимас нарсага жанжал қилади, масалан, “Эшикни қўлфламайсан!”, дейди. Ўзини ўғли эшикни очиб кетса ҳам бизга претензия билдира бошлади. “Ман сенларни бу ерда яшаттирмайман!”, деб ўзидан ўзи мелиса чақиради, улар келиб текширади – ҳаммаёқ как положено – чиқиб кетади. Мелисаям қон қилиб ташлади!\nУнинг сўзларига кўра, қўшни хонада 5 нафар самарқандлик ҳайдовчи яшаган. Ишга кетаётган меҳнат муҳожирларини кўрган аёл полиция чақиртирган ва уларни қўшни квартирадан чиқариб юборишни талаб қилган.\nМуҳаммаджон Саидмурзаев билан суҳбат\nОзодлик мухбири олган видеотасвирда ташқарида ётган муҳожирнинг йиллар давомида йиққан мол-мулки тасвирланган.\n- Мастлигида у хонадан бешта ўзбек, бунисидан бешта чиқса аёлнинг кўзига кўп кўринади-да. Бу аёл квартира эгасидан калитни олиб, замокларни алмаштириб нарсаларни кўчага улоқтириб юборган. Биринчи куни келсам ҳамма нарсалар кўчада турибди. Бошим ишламай қолди! Ҳеч нарса қолмаган! Отворган нарсалари ҳозир қолмаган-да. Шифонеру бошқаси майдаланиб кетган, холодилник-телевизорлар, дубленка – яхши нарсалар йўқ-да. Дворник тожик болларни чақирган, улар олиб чиқиб ташлаворган,- дейди бунинг барчаси Люберци полицияси назорати остида бўлганини Озодликка гапириб берган Муҳаммаджон Саидмурзаев.\nУ бундай ҳодисалар 13 йил олдин Черкизово бозорини вайрон қилиш пайтида кўзатилганига гувоҳ бўлганини қўшимча қилди.\nҲозирда жалолободлик Муҳаммаджон Саидмурзаев полициянинг лоқайдлиги ва ўзбеклар билан бирга қўшни бўлиб яшашни истамаётган рус аёлнинг ўзбошимчалиги устидан судга мурожаат қилиш истагида эканини маълум қилди.\nРоссия Давлат Думаси “резина квартиралари” номини олган ва кўплаб меҳнат муҳожирлари қайдда турган ёки яшаётган квартираларга қарши кураш эълон қилганига қарийб бир йил бўлди.\nРоссия фуқароларининг ҳам манфаатларига жиддий путур етказган бу қонунга қарши жамоатчилик фаоллари томонидан 100 мингдан зиёд овоз йиғилди.\n13 декабр куни Россия Думаси Жиноят Кодексига “Қалбаки қайдга олиш” ва “Қалбаки ҳисобга олиш” каби янги моддаларни киритди. Мазкур моддаларга асосан “резина квартираларда” яшаб, қайдга тураётган муҳожирлар 500 минг рублгача жаримага тортилиши ёки 3 йилгача қамоқ жазосига ҳукм қилиниши мумкин.\nБироқ Қонунда фуқароларнинг квартираларда қонуний ёҳуд ноқонуний яшаётгани қандай усуллар билан аниқланишига изоҳ берилмаган.


«Никотинли снюс – ёш авлод учун янги наркотик» — Соғлиқни сақлаш вазирлиги эксперти\nЎзбекистон Республикаси Соғлиқни сақлаш вазирлигининг тамаки билан кураш бўйича бош маслаҳатчиси Шуҳрат Шукуров ёшларни никотинли снюсга ўрганиб қолиши тўғрисида огоҳлантирди.\n— Сизнингча, ёшлар, хусусан, мактаб ўқувчилари снюсдан фойдаланишлари нималар билан боғлиқ?\n— Бугунги кунда ўспиринлар орасида «шайбача» ёки никотинли снюс деб аталадиган, ёқимли таъми ва хушбўй ҳиди бўлган ва ёқимсиз ҳид тарқатмайдиган моддалар мавжуд. Бироқ, қисқа муддатли ва тартибсиз ишлатилгандан сўнг никотинга қарамлик ривожланади. Вақт ўтиши билан никотинга нисбатан толерантлик ривожланиб боради ва худди шу таъсирни бошдан кечириш учун кўпроқ нарса талаб этилади.\n— Ушбу тоифадаги ёшларнинг хавфсизлигини таъминлаш ва снюслар тарқалишининг олдини олиш бўйича қандайдир чора-тадбирлар режалаштирилганми?\n— Спиртли ичимликлар ва тамаки бозорини тартибга солиш ва виночиликни ривожлантириш агентлиги Соғлиқни сақлаш вазирлиги билан биргаликда «Алкогол ва тамаки маҳсулотларининг айланмаси ва истеъмол қилинишини тартибга солиш тўғрисида»ги қонун лойиҳасини ишлаб чиқди. Ҳозир у ҳукумат томонидан кўриб чиқилмоқда, хусусан, унда носвой, тамаки ва никотинли снюсни тақиқлаш кўзда тутилган. Аксарият вазирликлар ва идоралар, жамоат ташкилотлари, шунингдек, жамоатчилик ушбу ёндашувни тўлиқ қўллаб-қувватлайди.\n— Бундай қатъий тақиқ ўзини оқлайдими?\n— Никотиндан заҳарланиш эпидемияси Ўзбекистонда аллақачон бошланиб бўлган, аммо у бугун тақиқланмаса, эртага кеч бўлади. Фарзандларимизнинг келажаги ҳимояланган бўлиши керак. Никотинли снюс — бу ёш авлод учун янги гиёҳванд модда. Стабилизаторлар, ширинлаштиргичлар, лаззатлар, консервантлар ва бошқа қўшимчалар қўшилган никотин, целлюлоза аралашмаси асосида тайёрланади.\nЯқинда никотинли снюслар Ўзбекистон бозорига кириб келганини ҳисобга олиб, аҳоли ва ёшлар ўртасида янги эпидемиянинг олдини олиш учун никотинли снюсларни, шу жумладан, тутунсиз тамаки маҳсулотларининг барча турларини олиб кириш ва сотишни қонуний равишда тақиқлаш зарур. Бу энг самарали чорадир.\nИстеъмолчилар, агар айнан ўспирин ёшлар ҳақида алоҳида гапирадиган бўлсак, агар никотин снюсида тамаки бўлмаса, улар зарар етказмайди, деб нотўғри ўйлашади. Шунингдек, ушбу маҳсулотлар чекишни ташлашга ёрдам бериши ҳақидаги маълумот ҳам ҳақиқатга тўғри келмайди. Бу ишлаб чиқарувчиларнинг маркетинг стратегияси натижасидир.\nҚўшимчасига, кучли таъмга эга бўлган никотинли снюс, айниқса ёшлар орасида тамаки чекишдан олдинги дастлабки қадам бўлиши мумкин.\nНикотинли снюсни қабул қилиш натижасида ёш фойдаланувчилар худди чекиш аломатларига ўхшаш гиёҳвандлик ва абстиненция аломатларини бошдан кечирмоқдалар, уларни ташлаш эса қийин.\nСнюс оғиз бўшлиғида сўрилгани сабабли, унинг ишлатилиши, бошқа ҳар қандай тамаки маҳсулотлари сингари, тиш милки, суяк тўқималари, тиш пайларининг емирилишига, тишларнинг бевақт тушишига ва кейинчалик қандли диабет, оғиз саратони, тил, тиш милки, ошқозон ва ошқозон ости бези касалликлари ривожланишига сабаб бўлиши мумкин.\n— Никотин аралашмасининг қанча миқдордаги дозаси мактаб ўқувчилари учун хавфли ҳисобланади?\n— Мактаб ўқувчилари учун ҳатто энг кичик дозаси ҳам хавфли бўлиши мумкин. Никотинли снюс фойдаланувчилари таъсирчан битта дозада никотин олишади. Унинг сўрилиш сеанси 5 дақиқадан 1,5 соатгача давом этади. Битта кучли сигаретни чекиш пайтида никотиннинг «қисми» 1,0 мг.дан ошмайди ва чекиш жараёни 3-5 дақиқадан ортиқ бўлмайди. Никотинли снюсдан фойдаланганда унинг таркиби битта маҳсулотда 20 мг никотингача боради.\nБолаларда никотин билан заҳарланиш кўнгил айниши, қусиш, диарея, тупукнинг кўпайиши, нафас олиш қийинлашуви ва тутқаноқларга олиб келиши мумкин.\nЖаҳон соғлиқни сақлаш ташкилоти никотиннинг кучли гиёҳвандлик таъсирига эгалигини ва психологик ва жисмоний қарамликни келтириб чиқаришини исботлаб берган. Ушбу хавф кокаин, героин, алкогол ва каннабисга қарамлик ривожланиш хавфидан ҳам юқори.\nЎсмирлик миянинг ривожланишидаги ҳал қилувчи давр саналади, никотин таъсирида эса кучли қарамлик, хотира сусайиши, концентрация йўқолиши, ўқиш қобилияти ва хатарли невроз бузилиши кузатилади.\nАгар қонун лойиҳаси қабул қилинадиган бўлса, у ҳолда вейплар ва чилимлар тамаки маҳсулотларига тенглаштирилади, сигаретлар савдо расталаридан олиб ташланади ва 21 ёшдан катта одамларга сотилади, қутиларда чекишнинг зарари тўғрисида эслатмалар 65 фоизгача кўпаяди. Бир қатор жамоат жойларида чекиш тақиқланади, умумий овқатланиш ҳудудида, иш жойида, меҳмонхоналарда ва бошқа баъзи жойларда чекишга фақат махсус ажратилган жойда, кириш жойидан 10 метр масофада рухсат этилади.\nНикпэк ва ёшлар: нега қонунчиликда ҳануз бўшлиқлар бор?\nАввалроқ депутат Расул Кушербаев унинг оқибатлари ҳақида гапириб берганди: «Яна бир ҳушёрликка чорлайдиган масала қаршисида турибмиз. Бу муаммони ечишда зудлик билан қонунчиликни такомиллаштириш зарурлиги кўринмоқда. Акс ҳолда кимларнингдир лоббизми, деб анча кеч қоламиз ва оқибати учун ёшлар билан жавоб берамиз».


Спорт 15:53 / 04.03.2020 15677\nРоссиялик таниқли шарҳловчи Василий Уткин унинг Дортмунддаги натижалари ҳақида ўзига хос фикрларни айтганди: «Ҳоланднинг «Боруссия»даги ўйинлари курорт севгисига ўхшайди. Ҳар икки тараф ҳам маълум вақтдан кейин айрилишларини билишади, барибир Ҳоланд эрта-индин янада кучлироқ клубга ўтади, барибир Дортмунд бунга халақит қила олмайди. Ва шу вақтинчалик муносабатларда икки тараф ҳам ҳеч қандай босимсиз, қачондир рўй бериши мумкин бўлган айрилиқ қўрқувисиз завқ олишмоқда. Ҳоланд голлар уряпти, «Боруссия» эса, унинг ёрдамида ғалабалар қозоняпти».\nЭрлинг Ҳоланднинг «Боруссия»даги даври кутилганидан ҳам анча тез тугайдиганга ўхшайди. У ҳеч қандай мослашув жараёнисиз немислар клуби рақиблари дарвозаларига голларни қалаштирмоқда. 7 ўйинда 11 гол уришга улгурган ҳужумчи ҳар қандай маънода топ футбол намойиш этмоқда. Бенземанинг ўрнига футболчи қидираётган ва Йовичдан ҳафсаласи пир бўлган «Реал» эса уни иложи борича тезроқ ўз сафига қўшиб олиш пайига тушди. Катта эҳтимол билан, келаётган ёздаёқ «Қироллик клуби» ушбу футболчи трансферини амалга оширишга уриниб кўради.\nОАВда 19 ёшига келиб профессионал футболда урган голлари сонини 60дан оширган, Чемпионлар лигасидаги илк мавсумидаёқ 10та гол билан тўпурарлик учун курашаётган ушбу футболчи номи «Реал» билан боғланмоқда. Мадридликлар энди ёзда Килиан Мбаппени эмас, айнан Ҳоландни сотиб олишга қарор қилгани ҳақида айтилмоқда.\nҚизиғи, «Реал» ихтиёрида яна бир норвегиялик футболчи бор ва сиз уни ҳам яхши биласиз. Бир неча йиллар олдин катта шов-шув билан олиб келинган Мартин Эдегорга 16 ёшлигида гранд клубнинг асосий таркибига киришга ҳали эрта эди ва у сўнгги йилларда ижарада чиниқди. У шу мавсумда Испанияга қайтиб, «Сосьедад» клуби сафида тўп сураётган Эдегор, айни пайтда, Ла Лиганинг энг яхши яримҳимоячиси бўлиб турибди. Яқин келажакда «Реал»нинг асосий кучи Норвегиядан келган тандемдан иборат бўлади, деб бемалол тахмин билдириш мумкин.\nҚуйида эътиборингизга Эрлинг Ҳоланд ҳақидаги ўнта фактни ҳавола қилинади.\n1. Ҳоланд ирсий томондан ҳам ҳавас қилса арзигулик. Унинг отаси – «Ноттингем Форест», «Лидс» ва «Манчестер Сити» каби жамоаларда тўп сурган собиқ футболчи. Онаси – енгил атлетикачи, Норвегия чемпиони.\n2. Ҳоланд беш ёшидан футбол ўйнашни бошлаган. Ўшандаёқ у узоққа сакраш бўйича ўз ёшидагилар ичида жаҳон рекордини ўрнатишга муваффақ бўлган. 1,63 сантиметрлик масофа ҳамон янгиланмай келмоқда.\n3. Ҳоланднинг жисмоний томондан бақувват ва универсал бўлишининг яна бир сабаби, у 14 ёшгача бошқа, масалан, ҳандбол, чанғи, мини-гольф ва енгил атлетика каби спорт турлари билан ҳам жиддий шуғулланган.\n4. Ҳоланднинг собиқ жамоадошларининг айтишича, улар дам олиш соатларида бекорчилик билан ёки қарта ўйнаш билан шуғулланганларида, Ҳоланд диета ва уйқуни яхшилаш борасида турли мақолаларни ўқиб ўтирар экан.\n5. 15 ёшгача Ҳоланд жамоада энг кичкина футболчи бўлган. Кейин эса, бирданига ўсиб кетади. 2015 йилда 11-12 см, 2016 йилда эса 5 сантиметрга. Ўн етти ёшида эса унда катта эркакнинг гавдаси бор эди. Аммо юзи ҳамон ўсмирлардек бўлгани учун Ҳоландга Manchild, яъни, «эркак-бола» лақабини беришганди.\n6. Унинг биринчи мураббийи Инге Бернстен айтади: «Унинг болалигида кичкина, бўйи паст бўлгани кейинчалик, фойдасига ишлади. 11-13 ёшларида у майдонда ақлли ўйнаш орқали жисмоний камчиликларини ёпишга уринарди. У ўсиб, катта бўлиб кетганидан кейин ҳам, футбол интеллекти сақланиб қолди. Шунинг учун у ҳозир ҳам ақлли ҳаракат қилади ва ўйинни тушунади».\n7. 2017 йилда Ҳоланднинг бўйи баланд бўлгани билан, анча нозик эди. Ўша пайтлари у Сульшер бошчилигидаги «Мольде» сафига қўшилади. Сульшер у яхши овқатланиб, залда шуғулланишга мажбур қилди. Ҳоланд 6 ойда 15 кило вазн олди, лекин бу асосан мушак вазни эди.\n8. Дўстининг айтишича, Ҳоланд оқшомлари телефон ёки телевизордаги кўк рангни фильрлайдиган махсус очки тақиб олади. Бу мелатонин, яъни уйқу гармонларини яхшилаб, яхши ухлашга ва организмни тиклашга ёрдам берар экан.\n9. Отаси Ҳоланднинг диетаси сирларини очди. Маълум бўлишича, у Криштиану Роналдунинг диетаси ва режимини кўчириб олган экан - бир кунда олти турдаги таом ейиш, уларнинг ичида албатта, макарон ва товуқ бўлиши керак. Ва таомларнинг бирортасида ҳам туз қўшилмайди.\n10. «ПСЖ»га қарши ўйинда Ҳоланд 60 метрни 6,64 секундда босиб ўтди ва жаҳон рекордини янгилашига сал қолди. Профессионал енгил атлетикачиларнинг бу масофадаги рекорди 6,34 секундни ташкил қилади. Ўз тезлигини Ҳоланд ирсият билан боғлайди. «Онам енгил атлетика билан шуғулланган. Ҳа, менимча, тезлигим онам ва отамдан ўтган».\nЮқоридаги Василий Уткиннинг фикрларига ҳамоҳанг равишда, айнан ушбу шарҳловчининг Ҳоланд ҳақидаги бошқачароқ, бироз мистик қарашлари билан якунлаймиз: «Месси ва Роналду даври ўз якунига етмоқда. Дунё уларнинг ўрнига янги давр юлдузларини кутиш билан овора. Ҳоланд ўша юлдузми? Менимча, йўқ. У – яққол ҳужумчи, демак барибир қандай ўйин кўрсатиши жамоадошларига боғлиқ бўлиб қолаверади. Чўққида эса, ҳар қандай шароитда ярақлаб турадиган юлдуз бўлиши керак. Хўп, Ҳоланднинг вазифаси нимада? Бу қандайдир эртакларга ўхшайди, ўша Роналду ва Мессининг даражасига олиб чиқадиган эшикни бузиб юбориш учун ҳам худди Ҳоланд каби, кучли, бақувват, роботтақлид бир футболчи керак эди. Ҳоланд мана шу муҳим вазифани бажариш учун келди».\n11:00 / 22.05.2020 73096


Жорий йилнинг 30 март куни тунда Жиззах вилоятининг Зарбдор ва унга ёндош туманларида одамлар қаттиқ портлаш овозини эшитишган. Маълум бўлишича, портлаш овози шу туман ҳудудидан ўтган магистрал газ қувурининг ёрилиши натижасида келиб чиққан. Бу ҳақда «Ўзтрансгаз» АЖ маълум қилмоқда.\nҚайд этилишича, 30 март куни соат 21:57да Жиззах вилояти Зарбдор туман «Нурафшон» ширкат хўжалиги ҳудудидан ўтган диаметри 1020 мм бўлган «Пахтакор–Янгиер» магистрал газ қувури 1-тармоғи 30-километрида қувур ёрилиб кетган.\nҲолат юзасидан тезкорлик билан ваколатли органларга хабар берилган. Натижада, соат 22:25да «Ўзтрансгаз» АЖ марказий диспетчерлик хизмати кўрсатмаси билан «Пахтакор–Янгиер» магистрал газ қувурининг 19-километри ва 54-километрида беркитиш мосламалари тўлиқ ёпилган.\nҚувур ёрилишида ҳеч ким жароҳат олмаган ва жабрланмаган. Соат 00:00 атрофида махсус бригада зарурий авария тиклаш техника воситалари билан воқеа жойига етиб борган. Авария оқибатларини бартараф этиш, магистрал газ қувури фаолиятини тезкорлик билан тиклаш мақсадида штаб ташкил этилган.\nЭнергетика вазири Алишер Султонов ҳодиса кўлами ва уни бартараф этиш юзасидан кўрилаётган чора-тадбирларни бевосита ўрганиш ҳамда тегишли чора кўриш учун зудлик билан воқеа жойига етиб борган.\nКеча, 31 март куни узунлиги 36 метр бўлган қувур монтаж қилинган ва соат 17:00га қадар магистрал газ қувури ишга туширилган.\nМаълумот учун, мазкур магистрал газ қувури 1984 йилда ишга туширилган.


Футбол: Ўзбекистон терма жамоалари жиддий учрашувлар ўтказади\nБугун футбол бўйича Ўзбекистон миллий терма жамоаси меҳмонда Эрон термасига қарши майдонга тушади. Ўйин 2014 йилги Жаҳон чемпионати саралаш босқичи доирасида ўтади.\nТошкент вақти билан соат 21:30 да бошланадиган учрашувда Эрон жамоаси қизил, Ўзбекистон жамоаси эса кўк рангли либосда ҳаракат қилади.\nАввалроқ хабар берганимиздек, бугунги ўйинда Ўзбекистон жамоаси асосий таркибидаги икки ярим ҳимоячи – Одил Аҳмедов ва Тимур Кападзелар жароҳати туфайли майдонга тушишмайди.\nСаралаш босқичининг “А” гуруҳида беллашаётган Ўзбекистон айни дамда тўрт ўйиндан сўнг 5 очко тўплаган ҳолда беш жамоалик гуруҳда учинчи ўринда бормоқда. Жаҳон чемпионатига йўлланмани қўлга киритиш учун Ўзбекистон гуруҳда камида иккинчи ўринни эгаллаши керак.\nЭслатамиз, бугун футбол бўйича Ўзбекистоннинг яна бир термаси – 19 ёшгача бўлган футболчилардан иборат ёшлар терма жамоаси шу ёшлилар ўртасидаги Осиё чемпионати ярим финалида Жанубий Корея ёшлар терма жамоаси билан беллашади.\nБирлашган Араб Амирликларида ўтадиган учрашув Тошкент вақти билан соат 17:00 да бошланади.


Хитойда поезд самолёт каби тез ҳаракатланувчи темир йўл қурилиши бошланди\nХитойнинг марказида тезюрар темир йўли ётқизилиши бошланди. У орқали проезд самолёт тезлиги – 1000 км/соат тезлик билан ҳаракатланиши мумкин.\n200 кмлик синов трассаси 2020 йилда очилиши керак. Вакуум қувур ичидан ўтувчи йўл Хубэй вилоятида жойлашади. Бундай қувур ичидаги электр магнитлар ўта ўтказувчанлик ҳолатигача совитилади. Магнит ёстиқчадаги (маглёв) таркибнинг илк синовлари минимал – 600 км/соат тезликда ўтказилади.\nАгар технология ўзини оқласа, унда Ухандан Гуанчжоугача 2200 кмлик йўлни 2 соатдан сал кўпроқ вақтда босиб ўтиш мумкин бўлади.\nҲозирда маглёв тезлиги бўйича жаҳон рекорди Японияга тегишли бўлиб, бу ерда шундай поезд тажрибавий участкада 603 км/соат тезликда ҳаракатлантирилган.\nХитой магнитопланлар учун линияларни Янцзи ва Чжуцзян делталари орасида қуришни ўйламоқда. Бу ерда шаҳарлараро тезюрар сафарларга талаб юқори бўлиши кутилмоқда. Сайёҳлар самолётлар ўрнига магнитопланларни афзал кўришлари мумкин.\nХитойда ҳозирда Пудун аэропортидан Шанхайгача магнит ёстиқчадаги 30 кмлик линия фаолият юритади. Хитой тезюрар темир йўл алоқаси соҳасида дунё етакчиси ҳисобланади. Мамлакат поездлар тезлиги 350 км/соатни ташкил қилувчи темир йўл тармоғи билан қамраб олинган. Бундай поездларнинг йўловчилар билан ўртача юкланиши 82 фоизга етади.


"Darakchi видео": Мустақиллик байрами табриклари! - Darakchi\n"Darakchi видео": Мустақиллик байрами табриклари!\nЖАМИЯТ 30.08.2019, 16:14\n"Жонажон Ўзбекистоним, мангу бўл омон!" Ушбу шиор остида ўтказилаётган Мустақиллик айёмимиз бу йил 28 ёшда! Биз ўтган вақт давомида юртимизда юз берган ўзгаришлар, бажаришга улгурилган ва яқин кунларда амалга ошишга шай турган ислоҳотлар ҳақида юртдошларимиз фикрига қизиқдик.\nБизнинг камераларимиз "нишони"да дуогўй онажонларимиз, талаба-ёшлар ҳамда мустақиллик тенгдошлари бўлишди!


Превью: "Нурафшон" - "Ифтихор" / CHAMPIONAT.asia\n16:13Тасдиқланди! Мустафи сотилиши мумкин 0 15:58"Интер" ва "Манчестер Юнайтед" ҳали ҳам келиша олишмади 0 15:40Гвардиола: "Бизда Роналду ҳам Месси ҳам йўқ, аммо..." 2 15:26"Келажак юлдузлари-2019". Сўнгги кунги ўйинлардан ГАЛЕРЕЯ+ВИДЕО 0 15:13Моуриньо "Реал"дан таклиф олди 8 14:55ПСЖ Неймарнинг ўрнига бошқа футболчи топиб қўйди 0 14:30Каррагер: "Ҳайронман, Ливерпуль" нима учун Пепени олмади" 8 14:14Клопп: "Бу фақат Англияда... Беъманилик" 3 13:57Монтелла ҳакамларни танқид қилди 1 13:42Левандовски "Бавария" мухлисларини ишонтирди 1 13:28Анчелотти: "Ортимда бир неча аҳмоқлар ўтирганди" 0 13:13Виллиан Лейванинг натижасини такрорлади 0 12:55"Барселона"га украиналик ҳимоячи керак 1 12:42Зидан: "Биз ғалабага лойиқ эдик" 9 12:28"Валенсия" ўз таркибини "Барселона" футболчиси билан кучайтирмоқчи 1\nПревью: "Нурафшон" - "Ифтихор"\n05 авг 2018 10:58\nТеглар : НурафшонИфтихор\nВоҳид Холбоев бошчилигидаги “Нурафшон” футболчилари Про-лиганинг учинчи даврасига тайёргарликни Тошкент вилоятида олиб боришди.\nУнда жамоа бир неча кучли жамоаларга қарши баҳслар олиб боришди. “Нурафшон” унда “Андижон”ни 4:2 ҳисобида мағлуб этишни уддалади.\nШунингдек, “Андижон”га 1:4 ҳисоби билан мағлубиятга учради. Про-лига “А” гуруҳининг энг кучли жамоаларидан “Динамо” ва “Шўртан”га қарши ўйинлар ҳам ўтказилди.\nУндан ташқари, Ўзбекистон Олимпия терма жамоасига қарши баҳс ҳам бўлиб ўтди.\nДавралар оралиғида Про-лига "B" гуруҳи пешқадами "Нурафшон" таркибида бир неча ўзгаришлар бўлди.\nЖумладан, ярим ҳимоячи Мақсуд Тўхлиев жамоани тарк этди. У "Нурафшон" таркибида бирорта учрашувда ҳам майдонга тушмади.\nОлдинроқ айтилганидек, "Бухоро"га кетиши кутилган Элбек Равшанов, ундан ташқари дарвозабон Абдукарим Муҳамедов ортга қайтарилди.\nВоҳид Холбоев ўз жамоаси таркибига "Пахтакор"дан Жасур Раҳимов ва "Бунёдкор"дан Азамат Розиқовни қўшиб олди. Ушбу футболчилар мавсумнинг қолган қисмида "Нурафшон" шарафини ҳимоя қилишади.\n“Нурафшон” ушбу мавсум ҳисобида “Ифтихор”га қарши уч марта учрашувда қатнашиб бўлди. Томонлар аввалига Ўзбекистон кубогининг 32/1 босқичида тўқнаш келишганди ва унда фарғоналиклар 3:1 ҳисобида ғалабага эришишди.\nКейинчалик, Про-лиганинг илк турида ҳам томонлар ўзаро тўқнаш келишди. Унда жамоалар 1:1 ҳисобидаги дурангга “рози бўлишди”.\nПро-лиганинг иккинчи давраси якуний турида ҳам жамоалар Фарғонада куч синашишди. Унда мезбонлар 2:1 ҳисобида ғалаба қозонишди.\n“Ифтихор” ёзги трансферлар ойнаси вақтида ўз сафига 6 футболчини ўз сафига қўшиб олди. Улар: Шохрух Холматов, Исмоил Охунжонов, Рустам Аъзамов, Ғиёс Турсунов, Нурулло Мирзажонов, Шохрух Йўлдошев. Шунингдек, жамоада бош мураббий ҳам ўзгарди. Учинчи даврадан бошлаб жамоага Маҳмуджон Маткаримов устозлик қилади.\nБугунги учрашувни Жасур Мухторов бошчилигидаги ҳакамлар бошқариб боришади. Унга қанотларда Жалолиддин Ҳусниддинов, Жамолиддин Нажмиддиновлар ёрдам беришади. Назоратчи ҳакам сифатида Темур Абдуллаев ишлайди. Учрашув комиссари – Шерзод Ражабов.\nА ПРО-Лига. "Хоразм" сафарда "Ифтихор"га тўртта гол урди 7\nНодир Қўзибоев футболчиларни калтаклашда иштирок этгани ўз исботини топмади 23\nА ПРО-Лига. “Нефтчи” ўз майдонида “Ифтихор”ни мағлубиятга учратди 2\n“Шердор” ва “Ифтихор” жамоаларига техник мағлубият ёзилди 9\nА ПРО-Лига. “Ифтихор” - “Шўртан” учрашувида меҳмонлар йирик ҳисобда ғалаба қозонишди 5\nДилхушбек Мўйдинов: "Жамоамизда тажрибали футболчиларнинг ўрни муҳим" 0


Бухородаги уч асрлик масжид очиладими ёки... сотиладими?\nИслом / Биласизми? / Юртимизда A A A\nКуни кеча ижтимоий тармоқларда тарқалган бир маълумот кўпчилик юртдошларимизнинг дилини хира қилди. Бу Бухоро вилоятида халқ томонидан қурилган масжиднинг сотувга қўйилгани ҳақидаги хабар эди. Фейсбук тармоғидан олинган қуйидаги постни ўқиб чиқиб, кейин фикр ва мулоҳазаларимизни давом эттирамиз:\n“Бухоро туманидаги Хонобод кишлоғида “Файзихон” номли масжид бор. 1717 йилда қурилган. Яқинда унинг атрофида яшайдиган аҳоли томонидан 100 млн сўмдан ортиқ маблағ йиғилиб таъмирлаш ишлари олиб борилган. Яъни одамлар ўз ҳисобидан таъмирлашган.\nҲозирги гапларга қараганда бу ерда энди новвойхона очилармиш. Масжидда қандай қилиб нон ёпилиши мумкин деган саволдан олдин, нима асосида бундай бўлгани қизиқ. Маҳалла посбони ва маҳалла қўмитаси айтишича Адлия вазирлиги қарори эмиш. Лекин мен Адлия Вазирлигидан сўрасам, бизда бундай ваколат йўқ дейишди. Аслида ҳам шундай, масжидлар бўйича Адлия Вазирлиги масъул эмас.\nУмуман олганда бу биринчи маротаба эмас. Туманларда масжидларни бузиб жойида бошқа нарса қуриш ҳолатлари учраб турган экан. Масалан Вобкентда.\nЭнди масжидларни ҳам сотяпмиз деган қарорга келсак бўладими шунда?”\nЭнди мазкур масалага бақадри имкон ойдинлик киритишга ҳаракат қиламиз...\nМаълумки, юртимиздаги қадимий бинолар, ҳозирги вақтда фойланилаётгани ёки йўқлигидан қатъий назар, моддий маданий мерос сифатида рўйхатга олиниб, уларга алоҳида эътибор қаратилади. Аммо...\nЎзбекистон Республикаси Вазирлар Маҳкамасининг “Моддий маданий мерос объектларидан фойдаланиш тартиби тўғрисидаги низомни тасдиқлаш ҳақида” 18.10.2019 йилдаги 881-сонли қарорига кўра тасдиқланган рўйхатга XVII аср бошида қурилган ушбу масжид биноси киритилмаганини қандай тушуниш мумкин?\nМазкур масала юзасидан Бухоро тумани ҳокимлиги расмий муносабат билдирди:\n“2020 йил 19 май куни интернетнинг “Facebook” ижтимоий тармоғида “Масжидларни сотамизми” ёки “Бухоро тумани Хонобод маҳалла фуқаролар йиғинида жойлашган, 1717 йилда қурилган Файзихон масжидида новвойхона очилармиш” сарлавҳали мақола юзасидан қуйидагиларни маълум қиламиз:\nҲақиқатдан ҳам Бухоро тумани “Хонабод” маҳалла фуқаролар йиғинида 1717 йилда қурилган Файзихон номи остидаги маданий мерос объекти-норасмий масжид мавжуд. Ушбу объект муқаддам шу ҳудуд аҳолиси томонидан масжид сифатида фойдаланилган ва давлат рўйхатидан ўтмаганлиги сабабли қонуний тартибда ёпиб қўйилган. Ўтган 2019 йилда Вилоят ҳокимининг 2019 йил 12 январдаги “Ўзбекистон Республикаси Президентининг 2019 йил 5 январдаги ПҚ-4095-сонли “Ўзбекистон Республикасида туризм тармоғини жадал ривожлантиришга оид қўшимча чора-тадбирлар тўғрисида”ги қарори ижросини таъминлаш тўғрисида”ги 10-сонли қарори ижросини таъминлаш мақсадида туман ишчи гуруҳи томонидан тумандаги қолган шунга ўхшаш давлат рўйхатидан ўтмаган ва қаровсиз ҳолга келиб қолган масжидлар қатори туман ҳокимлиги балансига ўтказилган.\nПҚ-4095-сонли қарорга мувофиқ ҳудудлардаги туризм инфратузилмаси объектлари, шу жумладан жойлаштириш воситалари жойлашган ёки барпо этиладиган моддий маданий мерос объектлари ўттиз йилга, бироқ ўн йилдан кам бўлмаган муддатга ижарага берилади. Бунда ижарачилар беш йиллик ижара ҳаққига тенг миқдорни ўзлари жойлашган моддий-маданий мерос объектларини реставрация ва консервация қилишга йўналтириш ҳамда моддий маданий мерос объектларини сақлаш қоидаларига риоя қилиш шарти билан дастлабки беш йил учун ижара ҳаққи тўлашдан озод этилганлиги кўрсатиб ўтилган.\nМазкур мурожаат туман ҳокимлиги ва туман адлия бўлими мутасаддилари томонидан жойида бориб мурожаатчи ва маҳалла фуқаролар йиғини раиси иштирокида ўрганилди.\nЎрганиш жараёнида мазкур обектда ҳеч қандай новвойхона фаолият юритмаётганлиги, 100 млн сўм маблағ сарфланди деган важ ҳам асоссиз эканлиги, шу ҳудуд аҳолиси эса ушбу масжидни жомеъ масжид сифатида фаолиятини тиклаш ниятлари борлиги аниқланди. Ва фуқароларга мутасаддилар томонидан жоме масжид фаолиятини тиклаш бўйича керакли ҳуқуқий тушунтиришлар берилди” дейилади Бухоро туман ҳокимлиги ахборот хизмати расмий муносабатида.\nВилоят статистика бошқармаси сайтида берилган расмий маълумотга кўра, Бухоро тумани аҳолисининг сони (2019 йил ҳолатига) 165 минг 200 нафар. Уларнинг аксарияти табиийки ислом динига эътиқод қилади. Туманда эса бор йўғи тўртта: Имом Бухорий, Чор Бакр, Хитоён ва Имоми Аъзам масжидлари бор холос. Бу ҳар 41 минг нафар киши учун битта масжид дегани. Бу жудаям кам, тўғрими?\nУмид қиламизки, тегишли ташкилотлар, жумладан, масжидларнинг очилишига бевосита бош-қош бўладиган Вазирлар Маҳкамаси ҳузуридаги Дин ишлари қўмитаси ва Ўзбекистон мусулмонлари идораси мутасаддилари Бухоро тумани “Хонабод” маҳалласи аҳолиси мурожаатига ижобий жавоб бериб, уч аср муқаддам бунёд этилган ибодатхонани фаолият юргизишига ўз ҳиссаларини қўшадилар.\nЮртимизда масжидлар қанчалик кўп бўлса, ибодатлар, дуойи хайрлар кўпаяди. Ана шунда турли бўрон, сел, зилзила каби табиий офатлардан, осмоний балолардан эмин бўлсак, не ажаб. Зеро, доно халқимизнинг ёмғир билан ер кўкарар, дуо билан эл, деган мақоли бежиз айтилмаган.\nМақолани машҳур байт билан якунласам, қарши бўлмассиз?\nБухоро қуввати Исломи дин аст...\nАбу Сожид ал-Ахситакий\nКиритилди: 23:28 21.05.2020. Ўқилди: 2138 марта. Фикрлар сони: 0 та.


Сергей Лушчан "Бунёдкор" жамоаси мураббийлигидан истеъфога чиқди\n11:38 / 23.09.2015\n20 сентябрь куни Олий Лиганинг 22-тури доирасида Фарғона шаҳрида ўтган “Нефтчи”га қарши мағлубиятли учрашувдан сўнг (0:2) “Бунёдкор” ФК бош мураббийи Сергей Лушчан истеъфо берди. Бу ҳақда "қалдирғочлар" жамоаси расмий сайти хабар берган.\n"Клуб раҳбарияти унинг аризасини кўриб чиқди ва истеъфо борасидаги мурожаатни қабул қилди. Шунингдек, собиқ бош мураббийга клубда олиб борган фаолияти учун миннатдорчилик билдирилди. Айниқса, Сергей Ивановичнинг асосий жамоага бир неча ёшларни жалб этгани ва уларнинг маҳоратини оширишда катта ҳисса қўшганлиги, қолаверса турли ёшдаги терма жамоаларга қанчадан-қанча номзодларни етиштириб берганлиги алоҳида эътироф этилди.\n“Бунёдкор” ФК раҳбарияти Сергей Лушчанни унинг аввалги лавозими – “Бунёдкор” футбол мактаби директорлигига қайтаришни маъқул топди", дейилади хабарда.\nМаълумот учун, Сергей Иванович “Бунёдкор” ФК бош мураббийи сифатида 2014 йилнинг 3 июнидан 2015 йилнинг 22 сентябрига қадар фаолият юритди. Шу вақт оралиғида у “қалдирғочлар”га 56та учрашувда устозлик қилди. Шуларнинг 31тасида ғалаба, 9та баҳсда дуранг ва 16та учрашувда мағлубият қайд этилди. Тўплар фарқи 77-44, “Бунёдкор” фойдасига. Унинг бошчилигида “қалдирғочлар” икки бор мамлакат кубоги финалига йўлланма олишди.


Мамлакатимизда маънавий меросимизни асраб-авайлаш, интеллектуал мулк ривожи ва муҳофазасига алоҳида эътибор қаратилмоқда. Бу йўналишда истиқлол йилларида аждодлардан мерос бебаҳо маданий ёдгорликлар қайта тикланиб, халқимизга етказилиши билан бир қаторда замондош ижодкорлар, ихтирочилар эркин фаолият юритиши учун барча зарур шарт-шароит яратилди.\nЎзбекистон жаҳон ҳамжамиятининг тенг ҳуқуқли аъзоси сифатида ушбу йўналишда халқаро интеграцияни ҳам изчил йўлга қўйгани муаллифлар ҳуқуқларини ҳимоя қилишда муҳим омил бўлаётир. Мамлакатимизнинг 1991 йилда Жаҳон интеллектуал мулк ташкилотига аъзо бўлгани бунинг далилидир. Ўзбекистонда 2005 йил 19 апрелдан Адабий ва бадиий асарларни муҳофаза қилиш тўғрисидаги Берн конвенцияси қоидалари амал қилаётгани бу борада яна бир муҳим қадам бўлди.\n— Берн конвенцияси фан, адабиёт ва санъат асарлари ҳамда уларнинг муаллифлари ҳуқуқларини муҳофаза қилишга қаратилган халқаро шартномалардандир, — дейди Ўзбекистон Республикаси Интеллектуал мулк агентлиги бош директори вазифасини бажарувчи Зайниддин ўиёсов. — Конвенцияда бадиий, адабий ва публицистик асарлар, санъат намуналари, фотография ва ҳатто интервьюларнинг муҳофаза қилиниши алоҳида қоидалар билан белгилаб қўйилган. Уларни яратиш ва фойдаланиш натижасида келиб чиқадиган муносабатлар мазкур халқаро ҳуқуқий ҳужжат қоидалари билан тартибга солинади.\nКонвенция универсал ҳуқуқий ҳужжат бўлиб, аъзо давлатларда тўғридан-тўғри ёки унинг қоидаларини соҳага оид миллий қонунчиликда акс эттириш орқали қўлланилади. Конвенциянинг аъзоси бўлган ҳар бир давлат мажбуриятлар, ҳуқуқий имконият ва имтиёзлар бўйича тенг ҳисобланади.\nМамлакатимизда Берн конвенцияси қоидаларига амал қилиш, муаллифлар ва турдош ҳуқуқ эгаларига моддий ва маънавий зарар етказилишининг олдини олиш мақсадида тегишли тадбирлар амалга оширилмоқда. Манфаатдор вазирлик ва идоралар вакилларидан иборат Республика ишчи комиссияси фаолият юритмоқда.\nЎзбекистоннинг Берн конвенциясига қўшилиши муаллифлар ва уларга тенглаштирилган бошқа ҳуқуқ эгаларига катта имкониятлар яратди. Айни пайтда муаллифларимиз асарларидан Берн конвенциясига аъзо 170 га яқин давлат ҳудудида фақат рухсат билан фойдаланилмоқда. Бунинг эвазига уларга тегишли миқдорда муаллифлик ҳақи ундириб берилаяпти. Бу юксак савиядаги миллий асарлар яратиш кўлами кенгайиши ва уларнинг дунё бўйлаб тарқалишига, жаҳон маданиятида ўрни ва ҳиссаси янада ортишига йўл очаётир.\n2006 йил янги таҳрирда қабул қилинган “Муаллифлик ҳуқуқи ва турдош ҳуқуқлар тўғрисида”ги Қонун ҳамда Ўзбекистон Республикаси Вазирлар Маҳкамасининг “Муаллифлик ҳақи ва бошқа ҳақ тўлаш турлари ставкаларини тасдиқлаш тўғрисида”ги, “Адабиёт ва санъат асарларидан фойдаланганликнинг айрим турлари учун муаллифлик ҳақининг энг кам ставкалари тўғрисида”ги қарорлари қабул қилингани муаллифларнинг меҳнатини рағбатлантиришда муҳим ҳуқуқий асос бўлди.\nДавлатимиз раҳбарининг 2011 йил 24 майда қабул қилинган “Ўзбекистон Республикасининг Интеллектуал мулк агентлигини ташкил этиш тўғрисида”ги қарори бу борадаги ишларни янги босқичга олиб чиқди. Чунки шу асосда интеллектуал мулк объектларини ҳуқуқий муҳофаза қилиш ва уларга бўлган ҳуқуқларни ҳимоя қилиш соҳасида ягона давлат сиёсати юритилиши йўлга қўйилди.\nМазкур агентлик ваколатларининг кенгайтирилгани, жумладан, унга ихтиролар, саноат намуналари, фойдали моделлар, товар белгилари ҳамда бошқа интеллектуал мулк объектларини ҳуқуқий муҳофаза қилиш, интеллектуал мулк объектлари эгаларининг ҳуқуқларини ҳимоя қилиш вазифаси юклангани соҳадаги ишлар самарадорлигини оширишга замин яратди.\nИнтеллектуал мулк объектларини рўйхатга олиш бўйича ўтган йилда агентликка олти мингдан ортиқ талабнома қабул қилинган. Улар бўйича ўтказилган давлат экспертизаси натижасида тўрт ярим мингдан зиёд интеллектуал мулк объекти давлат рўйхатидан ўтказилган.\nАйни пайтда тизимда замонавий ахборот-коммуникация технологияларини жорий қилиш кўлами кенгаймоқда. Чунки бу интеллектуал мулк объектларини рўйхатга олишни автоматлаштириш ва экспертиза ўтказиш жараёнларини соддалаштиришга ёрдам беради. Бу борада агентлик ҳузурида фаолият юритаётган “Intellekt Еxpert” давлат унитар корхонаси изчил ишларни амалга ошираётир. 2013 йилда агентлик веб-сайти орқали базавий интерфаол хизматлар кўрсатиш йўлга қўйилгани шуни тасдиқлайди.\nИнтеллектуал мулк объектларига бўлган ҳуқуқларни ҳимоя қилишга оид қонун ҳужжатлари талабларига риоя этилишини қатъий назорат қилиш, мамлакатимиз ҳудудига қалбаки товарларнинг ноқонуний олиб кирилиши ва айланишига чек қўйиш бўйича зарур чора-тадбирлар амалга оширилаётир. Зеро, интеллектуал мулк ҳар бир мамлакат иқтисодиётининг муҳим қисмидир. Шу боис интеллектуал мулк ҳимоясини ривожлантириш, контрафакцияга қарши курашни кучайтириш долзарб вазифалардандир.\nҚонунчиликка мувофиқ, юридик ва жисмоний шахслар асардан фақат ҳуқуқ эгаси билан тузилган шартномага биноан ёки тегишли рухсатнома мавжуд бўлган тақдирда фойдаланиши мумкин. Бундай маҳсулот хориждан олиб келинса, буни тасдиқловчи тегишли ҳужжатлар бўлиши лозим.\n— Шунга қарамай, жойларда асарларни мамлакатимиз ҳудудига ноқонуний йўллар билан олиб кириш, нусха кўчириб сотиш ҳолатлари ҳамон учраб турибди, — дейди Интеллектуал мулк агентлиги матбуот котиби Гўзал Вафоева. — Айрим ҳолларда эълон қилинган асарлардан муаллиф рухсатисиз фойдаланиш, ҳатто уларни “қайта ишлаш” ёки материалларнинг муаллифини кўрсатмасдан эълон қилиш ҳолатлари ҳам йўқ эмас. Кимнингдир мусиқасини “халқ куйи” деб қўшиқ қилиб айтаётган хонандалар учраб турибди.\nБулар қонунчиликда ўғирликка тенглаштирилган жиноят ҳисобланади. Негаки, қалбакилаштириладиган маҳсулот ҳеч қаерда рўйхатдан ўтмайди. Оқибатда белгиланган солиқлар ҳам, муаллифга берилиши лозим бўлган ҳақ ҳам тўланмайди. Бундай ҳолатларда, аввало, муаллифлар поймол қилинаётган ҳуқуқларини тиклаш учун тегишли идораларга мурожаат қилиши лозим. Зеро, қонунчилигимизда муаллифлик ҳуқуқини бузаётганлар учун тегишли жазолар белгиланган.\nҚонун талаблари бузилиши ҳолатларига қарши курашиш борасида агентлик томонидан Ўзбекистон Республикаси Бош прокуратураси ҳузуридаги солиқ, валютага оид жиноятларга ва жиноий даромадларни легаллаштиришга қарши курашиш департаменти, Давлат солиқ ва божхона қўмиталари, Адлия вазирлиги ҳузуридаги Суд қарорларини ижро этиш, судлар фаолиятини моддий-техника жиҳатидан ва молиявий таъминлаш департаменти билан самарали ҳамкорлик йўлга қўйилган.\nБу борада ўтказилган тадбирлар натижасида 2013 йилда етти юздан ортиқ қонунбузилиш ҳолати аниқланди. Интернет тармоғида жойлашган 134 сайт орқали муаллифлар ва бошқа ҳуқуқ эгаларининг аудиовизуал асарларидан ноқонуний равишда фойдаланиш ҳолатлари мавжудлиги маълум бўлди. Аниқланган ҳолатлар бўйича ваколатли давлат органларига эксперт хулосалари берилди. Шунга асосан, умумий қиймати икки миллиард сўмликка яқин контрафакт маҳсулотлар йўқ қилинди. Бундай чоралар натижасида миллий қадриятларимизга зид бўлган, ёшларимиз маънавий оламига соя солишга қаратилган аудиовизуал асарлар пештахталардан олиб ташланаётгани эътиборга молик.\nМазкур рукндаги бошқа мақолалар: « Юқори босимга чидамли воситалар тайёрлаш ўзлаштирилди\tЎзбекистон Республикаси Вазирлар Маҳкамасининг мажлиси тўғрисида ахборот »


Эрон, Украина ва Грузияда коронавирусга қарши эмлаш жараёни тезлашди\n24 май 2022, Тошкент вақти: 21:45\nCOVAX дастури доирасида Украинага 170 минг доза Pfizer-BioNTech вакцинаси юборилган.\nЭрон, Украина ва Грузияда коронавирусга қарши аҳолини эмлашда силжиш қайд этилди. Ушбу мамлакатларнинг соғлиқни сақлаш мутасаддилари эълон қилишича, COVID-19 вакциналаш дастури анча тезлашган.\nУкраина соғлиқни сақлаш вазирининг ўринбосари Виктор Ляшко COVAX дастури доирасида Украинага 170 минг доза Pfizer-BioNTech вакцинаси юборилганини 30 январда айтган.\nCOVAX Жаҳон соғлиқни сақлаш ташкилотининг паст даромадли давлатларни вакциналар билан таъминлаш дастуридир.\n«Вакциналар билан аввало COVID-19 билан касалланганларни даволаётган шифокорлар эмланади»,- деган Ляшко Facebook саҳифасида.\nУкраинага, шунингдек, 2021 йилнинг биринчи ярмида 2,2 – 3,7 миллион доза AstraZeneca вакцинаси ҳам етказилади.\nГрузия Бош вазири Гиоргий Гахария 30 январь куни ўз Facebook саҳифасида маълум қилишича, февраль ойининг охиригача Грузияга Pfizer вакцинасининг биринчи партияси етиб келади.\nГахария айнан қанча вакцина Грузияга етказилишини айтмаган, лекин унинг билдиришича, илк дозалар билан тиббиёт ходимларини эмлаш режалаштирилган.\nГахария буни ўнлаб умумий овқатланиш муассасалари ҳамда соғломлаштириш марказлар эгалари Тбилисида COVID-19 қарши чеклов чораларини бекор қилиш талаби билан намойишларга чиққан бир пайтда эълон қилган, деб хабар беради Озодлик радиосининг грузин хизмати.\nГрузия расмийларининг билдиришича, вазият ўнгланмагунча, чекловлар кучда қолади.\nЭронга Россиянинг Sputnik V вакцинасининг биринчи партияси 4 февралгача келтирилиши режалаштирилган, деб хабар беради IRNA давлат ахборот агентлиги.\n“Эрон ва Россия вакцинани сотиб олиш ҳамда биргаликда ишлаб чиқариш келишувини кеча имзолаган”,- деган 30 январь куни Теҳроннинг Москвадаги элчиси Казем Жалоли IRNA агентлигига.\nSputnik V вакцинасининг яна икки партияси февраль ойи мобайнида келтирилади.\nВакцина синовлари борасидаги эътирозларга қарамай, Sputnik V Россия, Беларусь, Аргентина, Боливия, Сербия, Фаластин, Венесуэла, Парагвай, Туркманистон, БАА ва Гвинея республикасида давлат рўйхатидан ўтган.\nSputnik V шунингдек фавқулодда ҳолатларда фойдаланиш учун ЕИ аъзоси бўлмиш Венгрияда ҳам давлат рўйхатидан ўтган, аммо бу қарор ҳали Европа Дори-дармонлар Агентлиги (EMA) томонидан маъқулланиши лозим.\nЕвропа ва бошқа давлатлар ҳукуматлари COVID-19 вирусининг янги мутациялари пайдо бўлгани ортидан халқаро саёҳатга доир жорий этилган чекловларни янада кучайтирмоқда.\nСоғлиқни сақлаш мутасаддилари вакциналар вирусдан, айниқса унинг Жанубий Африка ва Бразилияда аниқланган мутацияларидан етарли даражада ҳимоя қилишидан шубҳаланмоқда.


ХОРИЖИЙ ДАВЛАТЛАР БИЛАН ҲАМКОРЛИККА ОИД «ЙЎЛ ХАРИТАЛАРИ» ИЖРОСИ КЎРИБ ЧИҚИЛДИ — Ishonch Gazetasi\nЎзбекистон Республикаси Президенти Шавкат Мирзиёев 4 февраль куни Германия, Франция, Ҳиндистон ва Бирлашган Араб Амирликлари билан икки томонлама ҳамкорликни янада кенгайтириш, жумладан, қабул қилинган «йўл хариталари» ижросини сўзсиз таъминлаш масалаларига бағишланган йиғилиш ўтказди.\nИнвестиция иқтисодий тараққиётнинг асосий ҳаракатлантирувчи кучидир. Шу боис, бу масала давлатимиз раҳбарининг доимий эътиборида бўлиб келмоқда. 2019 йил мамлакатимизда «Фаол инвестициялар ва ижтимоий ривожланиш йили» деб эълон қилинди. Бу йўналишдаги ишлар самарадорлигини ошириш мақсадида Ўзбекистон Республикаси Инвестициялар ва ташқи савдо вазирлиги ташкил этилди.\nИнвестиция билан шуғулланувчи кадрлар етишмайди. Инвесторлар билан ишлаш тизимини такомиллаштириш, мавжуд инфратузилмани ривожлантириш зарур. Шу боис, бу соҳа бўйича ҳали яна кўп ишлашимиз, изланишимиз керак. Хориждан инвестиция кирмаса, мамлакат ривожланмайди, деди Шавкат Мирзиёев.\nУшбу мамлакатлардан, аввало, замонавий технологиялар, инновациялар, илғор тажриба ва бошқарув менежментини юртимизга жалб этиш устувор вазифадир. Инвестициявий лойиҳалар бўйича битим ва келишувларнинг ижро муддати, масъул идоралар ва шахслар «йўл хариталари»да аниқ кўрсатилган.\nШу мақсадда Германия билан тузилган Инвестиция ва технологиялар бўйича қўшма қўмитанинг ишчи гуруҳи «Йўл харитаси»даги лойиҳалар мониторинги ва сўзсиз амалга оширилишига жавоб беради. Шундай тизимли ишни бошқа давлатлар билан ҳам татбиқ қилиш кераклиги қайд этилди.\nПрезидентимиз ўтган йили октябрь ойида Нью-Деҳлида ва жорий йил январь ойида Гужаратда Ҳиндистон Бош вазири Нарендра Моди билан учрашиб, ушбу ташрифлар натижасида салкам 3,5 миллиард долларга тенг инвестициявий лойиҳалар ва савдо битимларини амалга оширишга келишиб олинган эди. Ушбу битимлар ахборот-коммуникация технологиялари, соғлиқни сақлаш ва фармацевтика, инновация, қишлоқ хўжалиги, агрокластерлар, таълим каби соҳаларга оиддир.\n«Йўл хариталари»даги ҳар бир лойиҳа сифатли ва ўз муддатида бажарилишига эришиш, муаммоли лойиҳалар бўйича янги ҳамкорларни излаб топишга асосий эътибор қаратиш зарурлиги қайд этилди.\nСамарқандда илк бор халқаро марафон ўтказилди\nКимники боғ, кимники янтоқ ёҳуд томарқадан фойдаланиш ҳар кимнинг ўзига боғлиқ


Ҳурматли кейс-чемпионат иштирокчилари, Академияга оқишга киришга бўлган қизиқишингиз ва иштирокингиз учун ташаккур.\nҚуйида ҳакамлар ҳайъати томонидан ишларни баҳолаш натижалари келтирилган.\nНатижаларга кўра, 35 та жамоа кайс чемпионат ғолиби бўлди.\nФайлни юклаб олинг\nБарча ғолибларни чин юракдан табриклаймиз!\n2021 йил 26-июлга (18:00) қадар апелляция аризани топшириш мумкин.\nМурожаат ёзма равишда ушбу электрон почтага юборилиши керак: keys@bfa.uz


Тоғли Қорабоғда масжидлардан молхона сифатида фойдаланилган (фоторепортаж) | Qalampir.uz\nОлам\t22 Ноябрь 2020 17:55 34357\nХабарингиз бор, Тоғли Қорабоғда қарийб 1,5 ой давом этган урушдан сўнг жорий йилнинг 10 ноябрь куни тинчлик ўрнатилди. Арманистон баъзи туманларни Озарбайжонга топшириш мажбуриятини олиб, Россия воситачилигида сулҳга эришди.\nУч томонлама битимга кўра, Арманистон Тоғли Қорабоғдаги Агдам, Келбажар ва Лочин туманларини расмий Баку назоратига торишириши белгиланган. Дастлаб Агдам тумани Озарбайжонга қайтарилди.\nАрманистон 1990 йилда Тоғли Қорабоғни эгаллаганидан сўнг, жамоат жойлари, мактаблар, касалхоналар, тарихий обидалар, масжидлар, қабристонлар, уйларни вайронага айлантиргани маълум бўлди. Хусусан, масжидлардан мол ва чўчқалар боқиладиган жой сифатида фойдаланилган.\nОзарбайжонликлар бу ердаги аҳволни кўриб, Агдамни “Кавказнинг Хиросима”си деб аташмоқда.\nАммо шунга қарамай, Озарбайжон Президенти Илҳом Алиев арманлар билан душманликни тўхтатишга чақириб, Тоғли Қорабоғда яшовчи арманларни Озарбайжон халқи билан ёнма-ён тинч яшашга чақирган.\nҚайд этиш керакки, Қорабоғдаги туманлар Озарбайжон назоратига ўтишидан аввал ҳам у ердаги тарихий обидалар вайрон қилинаётгани ҳақида хабар берилган. Аммо бу маълумотлар мунтазам равишда инкор қилиб келинган. Эндиликда қатор ҳудудлар Баку назоратига ўтгач, у ерда маданият меросга муносабатни дунё ҳамжамияти кўрди.\nUNESCO ҳам Арманистон ва Озарбайжонга можаро тугаганидан кейин Тоғли Қорабоғнинг тарихий меросини сақлашда ёрдам беришга тайёр эканини билдирди. Ташкилот минтақага бир гуруҳ мутахассисларини юборишни режалаштиряпти.\n16 Январь 12:41 42913\n16 Январь 08:18 40738\n15 Январь 09:06 32991\n14 Январь 11:07 24490\n15 Январь 12:49 23846


“Шарқ ТВ” ходимлари товламачиликда айбланмоқда\nНаманганлик журналист Шоира Тўхтабоева ўзи ва ҳамкасбларининг айбланишини англашилмовчилик маҳсули деб билади.\nТовламачиликда айбланаётган “ШарқТВ”нинг уч ходими ўзларига қўйилган айбловлар асоссизлигини айтмоқдалар.\nНаманганлик журналист Шоира Тўхтабоева қарийб 10 йилдан буён телевидение соҳасида ишлаб келади. Айни пайтда у Намангандаги “ШарқТВ” телевидениеси мухбиридир.\nШоира Тўхтабоева ва унинг икки ҳамкасби Дилрабо Йўлдошева ҳамда Баҳром Бадалшоевларга нисбатан ўтган ойда жиноий иш қўзғатилган.\nТелевидение ходимларини Наманган шаҳар ички ишлар бошқармаси тергов бўлими Ўзбекистон Жиноят кодексининг 165-моддаси билан товламачиликда айбламоқда.\n- Мени ва ҳамкасбларимни 100 минг сўм талаб қилганликда айбламоқдалар, аммо мен бу пулларни талаб этмаганман, - дейди Шоира Тўхтабоeва.\nНаманганлик журналистнинг Озодликка билдиришича, у ва унинг ҳамкасбларини маҳаллий тадбиркорлардан пул талаб қилганликда айбламоқдалар. Шоира Тўхтабоевага кўра, аслида “ШарқТВ” ходимлари тижорат кўрсатуви учун маҳаллий тадбиркорларда пул олганлар, бироқ зарур ҳужжатларни тақдим қилмаганлар.\n- Бизда, “Шарқ” телевидениеси ёки вилоят телевидениеларида ахборотлар берилади. Бу ахборотлар пуллик тарзда тайёрланмайди. Лекин бизнинг “Шарқ” телевидениемиз тижорат канали бўлгани учун, сиз шуни ҳисобга олинг-да, бизда тижорат кўрсатувлари бор. Эҳтимол, мана шу тижорат кўрсатувини таклиф қилган ҳолатни улар нотўғри баҳолашган бўлиши мумкин. “Шарқ” телевидениесида эфирга кетаётган “Инфорум” ахборот-маслаҳат дастури бўлган. Унда бир-икки минутли рекламалар ташкил қилинган. Ана шу дастурга бориб, Дилрабо Йўлдошева томонидан олинган пул. Фақат унинг қонун бузганлик томони - ишхонага бориб, чек ёзмаган. У олдин гаплашгани борган. Ноқонуний жараён бу, лекин бизга айнан қўйилаётган айб билан эмас. Бу порага кирмайди, - дея изоҳлайди Шоира Тўхтабоева.\nЎзига нисбатан эълон қилинган айбловни касбий фаолияти билан боғлаётган Шоира Тўхтабоева айни пайтда ҳуқуқ-тартибот идораларига нисбатан эътирози йўқлигини ҳам қўшимча қилади.\n- Мана бу ҳолатни орган ходимлари томонидан менга нисбатан тазйиқ, дея олмайман. Буни икки киши (журналистлар устидан ариза берган маҳаллий тадбиркорларни назарда тутмоқда – таҳр.) ўзи тушунмаган ҳолатда, журналистик фаолиятимни тушунмаган ҳолда қилаётган нарса, деб ўйлайман. Биласиз, Ўзбекистонда орган соҳалари ўзига яраша ишлайди ҳамда доим ҳақиқатни олиб чиқиб келишган. Суд жараёнида оқилона ҳал бўлади, деган умиддаман, - дейди наманганлик журналист.\nМавзуга ойдинлик киритиш мақсадида “ШарқТВ” раҳбарияти ҳамда журналистлар иши билан шуғулланаётган Наманган шаҳар ички ишлар бошқармаси ходимлари билан боғланишга уринишларимиз самара бермади.\n“Ўзбекистон инсон ҳуқуқлари алянси” раҳбари Елена Урлаева сўнгги пайтда ўзбекистонлик журналистлар ўз ҳуқуқлари учун курашишига оид ҳолатлар кўпаётганини айтаркан, ўз ташкилоти ана шундай журналистлардан бири Шоира Тўхтабоеванинг ишини ҳам мониторинг қилиб боришини қўшимча қилди:\n- Биласизми, унда танлаш имконияти йўқ. У ёш болаларини ташлаб, 10 йиллик қамоқ жазоси олиши мумкин ёки адолат учун курашни давом эттириши керак. Биз Шоирага курашишни таклиф этдик. Уни қўллаб-қувватлаймиз. Шоира Тўхтабоеванинг айтган гапларини унинг ҳужжатлари исботлаб турибди. Тергов жараёнидаги айблов саналари пайтида у бир ҳолатда касалхонада, иккинчи ҳолатда эса меҳнат таътилида бўлган. Шу боисдан унинг айбсизлигига ишонамиз, - дейди ҳуқуқ фаоли Елена Урлаева.\nЎзбекистонда фаолият кўрсатаётган телевидение ходимлари товламачиликда айбланиши кам учрайдиган ҳолат эмас.\nШу йилнинг бошида Сурхондарё вилоят телерадиокомпанияси ходими Муборак Рўзиохунова ҳам товламачиликда айбланган эди.